O σωστός τρόπος να πλένεις φρούτα και λαχανικά! - Όλα Για Την Γυναίκα\nΑρχική Ελληνίδα Νοικοκυρά Έξυπνα Tips O σωστός τρόπος να πλένεις φρούτα και λαχανικά!\nO σωστός τρόπος να πλένεις φρούτα και λαχανικά!\nΞέρεις ότι πρέπει να καθαρίζεις πολύ καλά τα φρούτα και τα λαχανικά σου, ακόμα κι αν πρόκειται να τα ξεφλουδίσεις; Μάθε ποιος είναι ο καλύτερος τρόπος για να πλένεις μερικά από αυτά που καθαρίζονται πιο δύσκολα.\nΤα λαχανικά αυτά έχουν πολλά σημεία όπου μπορούν να κρυφτούν βρωμιές και μικρόβια. Για να τα καθαρίσεις, κόψτα σε κομμάτια και βύθισέ τα σε ένα μεγάλο μπολ με νερό. Τα αφήνεις για λίγα λεπτά και στη συνέχεια τα πλένεις καλά κάτω από το νερό της βρύσης.\nΕίναι σημαντικό να πλένεις τη φλούδα του πριν την αφαιρέσεις γιατί αν έχει μικρόβια είναι πιθανό να μεταφερθούν στο μαχαίρι και από εκεί στη σάρκα του, καθώς το κόβεις. Πλύνε το κάτω από τρεχούμενο νερό, τρίβοντας καλά όλη την επιφάνεια με ένα βουρτσάκι.\nΆφησέ τα για λίγα λεπτά μέσα σε ένα μπολ με νερό και κίνησέ τα μέσα με απαλές κινήσεις. Όταν τα βγάλεις από το νερό, σκούπισέ τα απαλά με χαρτί κουζίνας ή καθαρή πετσέτα.\nΠολύ συχνά τα μικρόβια και η βρωμιά κρύβεται εκεί που είναι το κοτσάνι αλλά και στην εσοχή στο κάτω μέρος του φρούτου. Γι’ αυτό αφού πλύνεις καλά τη φλούδα με νερό, τρίψε αυτά τα σημεία με μια μικρή βούρτσα.\nΣκούπισε την επιφάνειά τους με ένα στεγνό σφουγγάρι ή βούρτσα. Εάν έχουν αρκετή βρωμιά, μπορείς να χρησιμοποιήσεις χαρτί κουζίνας που θα έχεις βρέξει με λίγο νερό ή να τα ξεβγάλεις πολύ γρήγορα κάτω από τη βρύση. Μην υα αφήσεις όμως πολύ ώρα γιατί τα μανιτάρια λειτουργούν σαν σφουγγάρια και απορροφούν το νερό κι έτσι δεν μαγειρεύονται καλά.\nΠάντα να φοράς γάντια όταν καθαρίζεις ή τεμαχίζεις τις πιπεριές γιατί τα φυτικά έλαια που δίνουν την καυτερή τους γεύση είναι πιθανό να προκαλέσουν έγκαυμα στο δέρμα σου.\nΑφαίρεσε τα φύλλα που θα βάλεις στη σαλάτα και βάλτε μέσα ένα μπολ με νερό για δύο λεπτά. Στη συνέχεια, ξέβγαλέ τα καλά κάτω από τρεχούμενο νερό για να απομακρυνθούν βρωμιές που έχουν «παγιδευτεί» σε σημεία που δεν βλέπεις.\nΠροηγούμενο άρθροΣυνέβη κι αυτό! Η Καινούργιου δείχνει την ντουλάπα της και προκαλεί πανικό στο Youtube!\nΕπόμενο άρθροΕ ναι! Το πιο Χριστουγεννιάτικο Carpool γίνεται μόνο με την Μαράια Κάρει!


Υπομονή στον Παναθηναϊκό - Onsports.gr\nΑλεξάνδρα Λούτση\t07 Αυγούστου 2011, 10:03\nΥπομονή στον Παναθηναϊκό\nΈχουν «παγώσει» τα πάντα στη Βιτόρια, μαζί και η προσπάθεια του Ντέιβιντ Λόγκαν να εξασφαλίσει την ελευθέρας του από την Κάχα Λαμποράλ.\nΑν και είναι κοινή η επιθυμία για «σπάσιμο» του συμβολαίου του Αμερικανού με πολωνικό διαβατήριο γκαρντ, αυτό δεν έχει συμβεί μέχρι στιγμής και δεν προβλέπεται να γίνει τουλάχιστον μέχρι την Τρίτη (09/08). Στην ισπανική πόλη δεν κινείται… φύλλο λόγω της αργίας για τη γιορτή της Παρθένου Μαρίας, οπότε τόσο ο παίκτης όσο και οι διοικούντες την «πράσινη» ΚΑΕ δεν μπορούν να κάνουν τίποτα άλλο παρά υπομονή.\nΣτασιμότητα επικρατεί και στις υποθέσεις των Μιλένκο Τέπιτς και Ρομέιν Σάτο, οι οποίοι δεν έχουν απαντήσει ακόμα στην πρόταση αναπροσαρμογής των συμβολαίων τους. Το μόνο που κινείται στον Παναθηναϊκό είναι οι… μάνατζερ, καθώς καθημερινά πέφτουν «βροχή» οι προτάσεις για παίκτες. Ο Ζέλικο Ομπράντοβιτς και τα υπόλοιπα μέλη του τεχνικού επιτελείου των πρωταθλητών Ευρώπης αναμένεται να τις εξετάσουν με προσοχή.\nΣτο μεταξύ, «σάρκα και οστά» παίρνει το αμερικανικό όνειρο για τον Πάρη Μαραγκό, που αποχώρησε στο τέλος της σεζόν από τον Παναθηναϊκό. Ο 17χρονος πάουερ φόργουορντ μεταβαίνει στις ΗΠΑ για να αγωνιστεί ένα χρόνο στο προπαρασκευαστικό σχολείο του Μπλούριτζ και να προσπαθήσει να πάρει υποτροφία σε κάποιο κολέγιο για την επόμενη σεζόν.


ALVIN QUEEN quartet ft. SCOTT HAMILTON | Half Note\nALVIN QUEEN quartet ft. SCOTT HAMILTON\nHome/Συναυλίες/ALVIN QUEEN quartet ft. SCOTT HAMILTON\n23 Φεβρουαρίου 2018 - 26 Φεβρουαρίου 2018\nALVIN QUEEN QUARTET\nft. SCOTT HAMILTON\nH ιστορία της Jazz σε δύο πρόσωπα\nΠαρασκευή 23 έως Δευτέρα 26 Φεβρουαρίου\nΆλλη μία ενδιαφέρουσα συνεργασία αστέρων θα ζήσουν οι φίλοι που θα επισκεφθούν το Half Note Jazz Club από τις 23 έως και τις 26 Φεβρουαρίου, από δύο αυθεντικούς Jazz Masters. Ο θρυλικός ντράμερ Alvin Queen – που τον γνωρίσαμε από την παρουσία του στο γκρουπ του Cedar Walton – με το κουαρτέτο του, συναντούν τον μεγάλο τενόρο σαξοφωνίστα Scott Hamilton! Πως αλλιώς θα μπορούσε να χαρακτηριστεί ο ντράμερ που έχει σταθεί πλάι στον Oscar Peterson, στον Horace Silver, την Ruth Brown, τον Pharoah Sanders, τον Randy Weston και δεκάδες άλλους;\nΓεννημένος στις ΗΠΑ και τo Bronx της Ν. Υόρκης από φτωχούς γονείς ο Queen μετακόμισε γρήγορα και ουσιαστικά μεγάλωσε βορειότερα στο Mt. Vernon, απ’ τις αλάνες και τα playgrounds του οποίου έμελλε να αναδειχθούν εξέχουσες προσωπικότητες από τον χώρο της τέχνης της μουσικής αλλά και μελλοντικοί stars του NBA. Αν και δεν τα κατάφερνε καλά στο μπάσκετ, που έπαιζε με τον νυν αστέρα του Hollywood και βραβευμένο με Oscar Denzel Washington, δεν συνέβη το ίδιο με την μουσική. Γαλουχημένος σ’ αυτήν από την επαφή του με την εκκλησία στην οποία πάστορας ήταν ο πατέρας του Denzel, o Queen αγάπησε την μουσική μέσα από την συμμετοχή του στην χορωδία της, όπου τραγουδούσε κι έπαιζε ντέφι. Ο αδελφός του ως περκασιονίστας σε μπάντα δρόμου τον έβαλε να σκεφθεί τα ντραμς, έτσι ώστε το γυάλισμα παπουτσιών (!) να μην είναι η μόνη του προοπτική για εξασφάλιση χρημάτων, άσχετα αν ο μικρός Alvin συνέχισε να κάνει για κάποια χρόνια αργότερα. Συνέχισε να γυαλίζει παπούτσια ακόμη κι όταν πλέον είχε βρεθεί, με λίγα και περιστασιακά μαθήματα στη μουσική, πλάι σε θρύλους της τζαζ ανάμεσα στους οποίους και ο ίδιος ο John Coltrane!\nΣε ηλικία μόλις 16 ετών η σπουδαία Ruth Brown του έδωσε την ευκαιρία να κάνει τις πρώτες επαγγελματικές του εμφανίσεις και σύντομα ο πιανίστας Don Pullen θα του ζητήσει να ενσωματωθεί στην μπάντα του. Προφανώς το ταλέντο του Alvin Queen είχε αρχίσει να τον κατατάσσει ανάμεσα στα γρηγορότερα ανερχόμενα ονόματα της τζαζ, γι’ αυτό και σε ηλικία μόλις 19 ετών θα κληθεί να αντικαταστήσει τον Billy Cobham στο κουϊντέτο του θρυλικού Horace Silver. Αμέσως μετά την διάλυση της μπάντας του Silver, θα ακολουθήσει ο George Benson και ακόμη περισσότερο ο Charles Tolliver με τον οποίο κάνει και πολλές περιοδείες στην Ευρώπη για αρκετό καιρό. Ο Horace Silver όμως, ήθελε τον Queen στην νέα μπάντα του και για τα επόμενα πέντε χρόνια θα γυρίσει πλάι του. Πιεσμένος όμως από το κλίμα στην μουσική σκηνή της Νέας Υόρκης και προκειμένου να μην αναγκαστεί να κάνει συμβιβασμούς στην ποιότητα της μουσικής του, ο Alvin αποφάσισε να ακολουθήσει τον δρόμο του Dexter Gordon, του Johnny Griffin, του Thad Jones ή του Kenny Clark και να εγκατασταθεί στην Ευρώπη. Στην ήπειρό μας ο Queen θα γίνει ίσως ο πιο in demand ντράμερ στο χώρο της τζαζ και θα δημιουργήσει και μία δισκογραφική εταιρεία, την Nilva Records. Μέσω της εταιρείας αυτής θα κυκλοφορήσει τα πρώτα επτά προσωπικά του άλμπουμ (θα ακολουθήσουν ακόμη δύο αργότερα) ενώ δουλεύει ακατάπαυστα και συνεργάζεται με ιερά τέρατα της μουσικής αυτής, ανάμεσα στους οποίους φυσικά είναι και ο μυθικός Oscar Peterson στα τελευταία χρόνια της καριέρας του. Για περισσότερα λοιπόν από 50 χρόνια πλέον, ο Alvin Queen είναι από τους πλέον σημαντικούς ντράμερ της τζαζ ιστορίας.\nΜία από τις ξεχωριστές συνεργασίες του Queen είναι κι αυτή με τον μεγάλο Αμερικανό σαξοφωνίστα Scott Hamilton. Λίγο μικρότερος από τον Alvin αυτός, αλλά με τεράστια πορεία στην μουσική αυτή κι ένα από τα πιο σπουδαία τενόρο σαξόφωνα της τζαζ ιστορίας, ο Hamilton γεννήθηκε στο Rhode Island από γονείς που λάτρευαν την μουσική και την τζαζ ιδιαίτερα.\nΟ Scott από μικρό παιδάκι έδειξε το πάθος του για την μουσική παίζοντας διάφορα όργανα και σε ηλικία 8 ετών έκανε και τα λίγα κανονικά μαθήματα μουσικής, τα μόνα που έλαβε ποτέ, κι αυτά στο κλαρινέτο! Ο αγαπημένος του ήχος ήταν αυτός του alto σαξοφώνου του μεγάλου Johnny Hodges αλλά δεν ήταν παρά στην ηλικία των 16 ετών που άρχισε να βλέπει σοβαρά την προοπτική να γίνει μουσικός και να παίζει το σαξόφωνο. Αρχικά, δημιούργησε μία μπάντα που ξεκίνησε παίζοντας blues αλλά σιγά σιγά εξελίχθηκε σε μπάντα τζαζ.\nΉταν πολύ αργότερα, σε ηλικία 22 ετών, όταν πήγε στην Νέα Υόρκη, όπου εκεί ο σπουδαίος swing τρομπετίστας Roy Eldridge τον βοήθησε να μπει στην κραταιά τζαζ σκηνή, γνωρίζοντάς τον αρχικά στην Anita O’ Day και τον Hank Jones. Ο Eldridge ήταν κάτι περισσότερο από μέντοράς του και μπόρεσε να τον κατευθύνει στην χαοτική σκηνή της πόλης να παίξει και να αποκτήσει εμπειρίες πλάι στον Jo Jones ή τον Illinois Jacquet αλλά και να μπει στην μπάντα του Benny Goodman. Την πρώτη μπάντα του θα την παρουσιάσει σε ηλικία 23 ετών σαν κουαρτέτο και θα ηχογραφήσει και τον πρώτο του προσωπικό δίσκο με την βοήθεια του Bob Wilber, που αργότερα παγιοποιήθηκε ως κουϊντέτο. Η μεγάλη Rosemary Clooney θα τον έχει για μία δεκαετία πλάι της και ο Hamilton πια έχει καθιερωθεί ως ένας από τους σπουδαιότερους σαξοφωνίστες της εποχής του, έχοντας τραβήξει το ενδιαφέρον του Woody Herman, του Gerry Mulligan, του Jake Hanna, του Tony Bennett ή του Buddy Tate που συνεργάστηκαν μαζί του. Απαλλαγμένος από τον εθισμό του στο ποτό, από τα μέσα της δεκαετίας του 80’ ο Scott θα βρίσκεται περισσότερο στην Ευρώπη παρά στην Αμερική και για πολύ καιρό βρισκόταν στο Λονδίνο ενώ τα τελευταία 30 χρόνια έχει μονιμοποιηθεί στην ήπειρό μας. Με περισσότερους από 40 προσωπικούς δίσκους και εκατοντάδες συμμετοχές σε δίσκους άλλων ή συνεργασίες και εμφανίσεις στα μεγαλύτερα Φεστιβάλ του κόσμου, ο Scott Hamilton είναι από τα πιο ξεχωριστά ονόματα της mainstream τζαζ σκηνής και ίσως από το καλύτερους swing σαξοφωνίστες στην ιστορία της τζαζ.\nΟ Alvin Queen και ο Scott Hamilton έχουν συνεργαστεί αρκετές φορές στο παρελθόν κι αυτή είναι ακόμη μία ξεχωριστή φορά αφού είναι η πρώτη τους από κοινού στην Ελλάδα. Μαζί τους στο ιδιαίτερο αυτό κουαρτέτο, ο «δικός» μας εξαιρετικός μπασίστας Γιώργος Αντωνίου που εδώ και δύο τουλάχιστον δεκαετίες κάνει καριέρα στην Ελβετία και ο σπουδαίος πιανίστας Claus Raible. Από την Παρασκευή 23 έως Δευτέρα 26 Φλεβάρη 2018, δύο θρύλοι μας μιλούν με την τέχνη τους κι ένα μεγάλο μέρος της τζαζ ιστορίας παρουσιάζεται όπως συνήθως, στην σκηνή του Half Note Jazz Club.\nAlvin Queen – ντραμς\nScott Hamilton – τενόρο σαξόφωνο\nGiorgos Antoniou – κοντραμπάσο\nClaus Raible – πιάνο\n*** την Δευτέρα 26/2 έκπτωση 5 ευρώ σε όλες τις ζώνες για\nΚαταστήματα: Seven Spots, Reload Stores, Media Markt, Βιβλιοπωλεία Ευριπίδης\nHUMAN TOUCH & GUESTS


Αρπαγές αγοριών στη Κίνα: Βρήκε την οικογένειά του δεκαετίες μετά, από ένα σκίτσο - Hellenic Voice\nΑρχική Κόσμος Αρπαγές αγοριών στη Κίνα: Βρήκε την οικογένειά του δεκαετίες μετά, από ένα...\nΑρπαγές αγοριών στη Κίνα: Βρήκε την οικογένειά του δεκαετίες μετά, από ένα σκίτσο\nΑρπαγές αγοριών στη Κίνα: Ο Li Jingwei ήταν μόλις τεσσάρων ετών όταν τον άρπαξαν και δόθηκε σε άλλη οικογένεια μακριά από το χωριό του.\nΛέγεται πως οι πρώτες μνήμες του ανθρώπου καταγράφονται στην μνήμη από την ηλικία των τεσσάρων ετών, όμως ακόμα και πριν από την ηλικία της απαγωγής, ο Li, ως μωρό ακόμα, είχε καταλάβει πως είχε απαχθεί και είχε μεταφερθεί μακριά από την οικογένεια, το σπίτι, το χωριό του. Δεν θυμόταν το όνομά του, τα ονόματα των γονιών του, ούτε την ονομασία του χωριού του, ωστόσο ένιωθε, διαισθανόταν ίσως, πως δεν ανήκε εκεί όπου είχε δοθεί να μεγαλώσει.\nΚαι πάντως θυμόταν πως ήταν το χωρίο του: Ποια δέντρα ευδοκιμούσαν εκεί, το γεγονός ότι τριγύρω έβοσκαν αγελάδες, ότι υπήρχαν φιδογυριστοί δρόμοι και ρέοντα ποτάμια. Θυμόταν τις φυτείες σταριού και τις μικρές λίμνες που υπήρχαν κοντά στο σπίτι του. Και πως υπήρχαν μπαμπού που φύονταν στο κοντινό βουνό. Ως παιδί, όποτε ένιωθε νοσταλγία για όλα αυτά, ή ήταν θλιμμένος, ζωγράφιζε εικόνες από το χωριό του και όπως φαίνεται αυτό συνέβαινε πολύ συχνά.\nΖωγράφιζε τέτοιες εικόνες κάθε μέρα, όπως είπε στο The Paper.\nΟι απαγωγές παιδιών ήταν πολύ συχνές στην Κίνα, ένα έγκλημα που όπως λένε οι ειδικοί είχε επιδεινωθεί από την παλαιότερη πολιτική της χώρας, που απαγόρευε στα ζευγάρια να αποκτούν πάνω από ένα παιδί, απαγόρευση, που ανεστάλη τα τελευταία χρόνια. Επί δεκαετίες εκείνοι που αποκτούσαν δεύτερο παιδί, καλούνταν να καταβάλουν βαρύτατους φόρους, ή εξαναγκάζονταν σε διακοπή εγκυμοσύνης.\nΠολλές οικογένειες, – σε απομακρυσμένες επαρχίες ιδιαίτερα-, παραδοσιακά προτιμούν να αποκτούν αγόρια, πιστεύοντας πως είναι πιο ικανά να συνεχίσουν το οικογενειακό όνομα. Αυτό οδήγησε σε μαύρη αγορά παράνομων υιοθεσιών μικρά αγόρια, αλλά και οδήγησε πολλές οικογένειες να δώσουν τα κοριτσάκια τους για υιοθεσία. Σε ιδρύματα δηλαδή που προωθούσαν τα κορίτσια για υιοθεσία στο εξωτερικό, καθώς στην Κίνα τα παιδιά αυτά δεν θα είχαν καμία τύχη.\nΤα social media σε κρίσιμο ρόλο\nΤα τελευταία χρόνια η τεχνολογία, τα social media και η αστυνομία βοήθησαν έναν μεγάλο αριθμό ενηλίκων τώρα, που είχαν απαχθεί ως παιδιά, να επανενωθούν με τους φυσικούς τους γονείς και τις οικογένειές τους. Μία τέτοια πολύ προβεβλημένο επανένωση, που συγκίνησε την κοινή γνώμη, ήταν και εκείνη του Guo Xinzhen, που είχε απαχθεί το 1997 σε ηλικία 2 μόλις ετών. Ο αγώνας των γονιών του, που τον αναζητούσαν απεγνωσμένα, ενέπνευσε μία ταινία και η ανακάλυψη της οικογένειας που τον γέννησε και η επανένωσή τους, το περασμένο καλοκαίρι, προβλήθηκε συγκίνησε διεθνώς.\nΉταν αυτή ακριβώς η πρόσφατη επιτυχής αναζήτηση που ενέπνευσε τον Li να προσπαθήσει ξανά να εντοπίσει τους γονείς του. Έτσι σχεδίασε από μνήμης έναν πρόχειρο χάρτη του χωριού του, μια ζωγραφιά παιδική στην ουσία και την ανάρτησε στο διαδίκτυο. Απ’ ότι φαίνεται η εξάσκησή του, με τις παδικές νοσταλγικές ζωγραφιές του τόπου του, απέδωσε. Το σκίτσο του, απεικόνιζε αξιοσημείωτες λεπτομέρειες που περιελάμβαναν στοιχεία όπως μονοπάτια, σπίτια και λεωφόρους, ακόμη και μία επιγραφή που έδειχνε πού έζησε ένα νεροβούβαλο.\n“Έχουν περάσει τόσο πολλά χρόνια, δεν ξέρω αν κάποιος από την οικογένειά μου, με ψάχνει”, δήλωσε ο Li σε ένα video που αναρτήθηκε στην κινεζική δικτυακή πλατφόρμα Douyin. “Θέλω να καταφέρω να δω τους γονείς μου, ξανά όσο είναι ακόμα ζωντανοί, τόνισε.\nΟ ακατέργαστος παιδικός “χάρτης”, που ζωγράφισε αναδημοσιεύθηκε ευρέως στα social media, κερδίζοντας την προσοχή του κινεζικού Υπουργείου Δημοσίας Ασφάλειας, το οποίο συνέβαλε καθοριστικά στις έρευνες. Σύντομα οι αρχές εντόπισαν την πιθανή φυσική μητέρα του Li στην πόλη Yunnan της Zhatong. Οι αρχές έλαβαν δείγματα DNA, τα συνέκριναν και επιβεβαίωσαν την σύνδεση τους, πριν λίγες ημέρες στις 28 Δεκεμβρίου 2021.\nΜετά την επιβεβαίωση πως τα DNA τους ταίριαζαν ο Li είχε μία βιντεοκλήση με την μητέρα του και το εκπληκτικό είναι πως ακόμα και μέσω αυτής, την αναγνώρισε αμέσως. “Η μητέρα μου κι εγώ, έχουμε ίδια χείλη, ακόμα και οι οδοντοστοιχίες μας μοιάζουν”, είπε. Μερικές ημέρες αργότερα το πρωινό της 1ης Ιανουαρίου 2022, συναντήθηκαν ξανά σε έναν σταθμό της αστυνομίας στη Henan.\nΤο Video της επανένωσής τους, που αναδημοσιεύθηκε από τα κρατικά ΜΜΕ και στα Social Media, δείχνει τον Li να πέφτει συγκινημένος στα πόδια της μητέρας του και αμέσως μετά εκείνη να τον σηκώνει και να αγκαλιάζονται οι δύο τους, κλαίγοντας με λυγμούς, περιτριγυρισμένοι από υποστηρικτές του αγώνα τους να εντοπίσουν ο ένας τον άλλον και από άλλα μέλη της φυσικής του οικογένειας. “Επιτέλους βρήκα το μωρό μου”, ψιθύρισε κλαίγοντας η μητέρα του, σύμφωνα με το The Paper.\nΟι δυο τους, ευχαρίστησαν τις αρχές για τη συμβολή τους στις έρευνες και τους εθελοντές που δικτυακά βοήθησαν να αποκωδικοποιηθεί ο χάρτης που σχεδίασε ο Li και να βρεθεί ποιο ήταν το χωριό του.\nΟ Li σχεδιάζει τώρα να περάσει το Σεληνιακό έτος, την κινεζική πρωτοχρονιά δηλαδή τον Φεβρουάριο, μαζί με την μητέρα του και να γυρίσει στην Yunnan ώστε να επισκεφθεί τον τάφο του πατέρα του και το σπίτι όπου έζησε τα πρώτα τέσσερα χρόνια της ζωής του, προτού απαχθεί από αγνώστους.\nΠροηγούμενο άρθροΕυαγγελισμός: 92 υγειονομικοί θετικοί στον κορωνοϊό\nΕπόμενο άρθροΚτηνωδία στη Νάουσα: Δηλητηρίασαν με φόλα την τυφλή σκυλίτσα


Συνελήφθησαν 7 διακινητές ναρκωτικών στην Ηλεία - Καταζητείται προμηθευτής από το Άργος\nΣυνελήφθησαν 7 διακινητές ναρκωτικών στην Ηλεία – Καταζητείται προμηθευτής από το Άργος\nΔεκάδες άτομα στο “δρόμο” της ηρωίνης οδήγησαν τα μέλη δύο σπειρών στον Πύργο και που εξάρθρωσαν οι αστυνομικοί του Τμήματος Δίωξης Ναρκωτικών Πύργου της Υποδιεύθυνσης Ασφάλειας Πύργου.\nΣύμφωνα με αστυνομικές πηγές οι δύο σπείρες εννέα και τριών μελών, είχαν διακινήσει πεντέμισι κιλά ηρωίνης σε ένα πελατολόγιο περίπου 80 ατόμων.\nΟι αστυνομικοί που παρακολουθούσαν τις τηλεφωνικές επικοινωνίες των μελών των δύο ομάδων είχαν καταγράψει τις κωδικοποιημένες συνομιλίες και τον τρόπο με τον οποίο συνεννοούνταν οι εμπλεκόμενοι σε αυτές.\nΤο χρηματικό όφελος από αυτή τη δραστηριότητα από τον περασμένο Οκτώβρη έως την εξάρθρωση ξεπέρασε σύμφωνα με πληροφορίες τις 130.000 ευρώ.\nΟι αστυνομικοί σε συντονισμένη επιχείρηση συνέλαβε χθες συνολικά εφτά άτομα.\nΠέντε εξ αυτών ανήκουν στην εννιαμελή σπείρα και δύο στην τριμελή. Οι αστυνομικοί αναζητούν έναν ακόμα άντρα από το Άργος που φέρεται να είναι ένας από τους προμηθευτές και που έχει ταυτοποιηθεί (και έχει απασχολήσει τις Αρχές και στο παρελθόν για παρόμοιες περιπτώσεις), δύο ακόμα άντρες από την περιοχή της Αχαΐας επίσης προμηθευτές των ναρκωτικών και ένα ακόμα άτομο που συμμετείχε στις σπείρες αλλά είχε αποχωρήσει από αυτές τους τελευταίους μήνες.\nΟι δράστες έκρυβαν τα ναρκωτικά σε ακατοίκητά σπίτια κοντά στα δικά στους σε παραποτάμια περιοχή του Αλφειού πλησίον του Πύργου.\nΟι αστυνομικοί βρήκαν στην κατοχή των δραστών περίπου 20 γραμμάρια ηρωίνης και εννέα κοκαϊνης, μια ζυγαριά ακριβείας και το χρηματικό ποσό περίπου των 15.000 ευρώ, τα περισσότερα από αυτά κρυμμένα μέσα σε κάλτσες, τα οποία και κατασχέθηκαν. Οι περισσότεροι εκ των συλληφθέντων είναι ηλικίας 35 – 40 ετών.\nΗ εννιαμελής σπείρα φέρεται να είχε χρηματικό όφελος από την δραστηριότητα αυτή περί τα 120.000 ευρώ, ενώ η τριμελής 13.000 ευρώ. Επίσης η τιμή της δόσης κυμαινόταν στα 25 ευρώ.\nΟι αστυνομικοί πέραν των ναρκωτικών και του χρηματικού ποσού, κατάσχεσαν πέντε αυτοκίνητα και μια μοτοσικλέτα, ως μέσα για τη διακίνηση των ναρκωτικών.\n• 19,4 γραμμάρια ηρωίνης,\n• 8,8 γραμμάρια κοκαΐνης σε εννέα συσκευασίες,\n• (14.840) ευρώ,\n• Πέντε αυτοκίνητα,\n• Μια μοτοσικλέτα,\n• Πλήθος συσκευών κινητών τηλεφώνων


Βρίσκεστε εδώ: Οδηγός Πλοήγησης Ειδήσεις Σύλλογοι Μάτι 21-7-2019\nΔημοσιεύθηκε : Δευτέρα, 22 Ιουλίου 2019 20:24\nΈνας χρόνος πέρασε από την αποφράδα ημέρα που βύθισε στον πόνο και την απόγνωση οικογένειες συμπολιτών μας, τίποτα δεν θα αλλάξει την μοίρα αυτών που έφυγαν τόσο άδικα. Η πύρινη φλόγα έγινε η διαχωριστική γραμμή, που έκλεισε την πόρτα της ζωής τους.\nΔεν μπορέσαμε να σταθούμε στο ύψος των περιστάσεων, ανήμποροι κοιτούσαμε τις φωσφορίζουσες εικόνες. Σήμερα όμως ταπεινά στον χώρο του μαρτυρίου τους καταθέσαμε ένα μικρό αντίδωρο ψυχής, μαζί με την υπόσχεση να μη ξαναγίνει τέτοιο κακό.\nΤα Μέλη του ΣΔΥ Αθήνας τιμώντας την μνήμη τους βρέθηκαν εκεί, εκεί που ο προοδευτικός Σύλλογος ΄Τελμησσός’ Ν. Μάκρης διοργάνωσε τον αγώνα Δρόμου Τιμής και Μνήμης μη αγωνιστικού χαρακτήρα στα θύματα της καταστροφικής πυρκαϊάς της 23ης Ιουλίου 2018.


Μία “κομμένη” απάντηση σε φασιστική ανάρτηση | Palmosev.gr\nHome > Hot ! > Μία “κομμένη” απάντηση σε φασιστική ανάρτηση\nΜία “κομμένη” απάντηση σε φασιστική ανάρτηση\nΑισθάνομαι μεγάλη τιμή, όταν νέοι σκεπτόμενοι άνθρωποι μοιράζονται τις σκέψεις τις αντιδράσεις τους μέσα από το βήμα του palmosev.gr.\nO Δημήτρης Γεροκωνσταντής φοιτητής στο Εθνικό Μετσόβιο Πολυτεχνείο, από τα Ελληνικά θέλησε να απαντήσει σε ένα σχόλιο, στο κοινωνικό δίκτυο αλλά η απάντησή του, με …«δημοκρατικό τρόπο» διαγράφηκε!\nΕμείς λοιπόν προσφέρουμε το βήμα, σε κάθε δημοκρατική φωνή. Αξίζει να διαβάσετε τις σκέψεις ενός νέου ανθρώπου για τον φασισμό.\nΜια “κομμένη” απάντηση σε φασιστική ανάρτηση\n«Αναρτώ εμπλουτισμένο το σχόλιό μου σε ανάρτηση νέου με περιεχόμενο προσφιλές σε ναζιστικές – φασιστικές αντιλήψεις υπέρ της ΧΑ. Μάλιστα για το σχόλιό μου, όπως φοβόμουν, αντί διαλόγου εισέπραξα άμεση διαγραφή ! Δεν μακρηγορώ, μιας και δεν διαθέτω την εμπειρία, τον υψηλό λόγο και στοχασμό για ένα τόσο βαθύ ζήτημα. Είναι η πρώτη πολιτικού περιεχομένου ανάρτηση στη σελίδα μου και δεν είναι τυχαίο που συμπίπτει χρονικά με την απόφαση του δικαστηρίου, μετά από τόσα χρόνια, να καταδικάσει την Χρυσή Αυγή.\nΜια απόφαση που ίσως επιτρέπει τη συγκρατημένη αποκατάσταση της εμπιστοσύνης μας στη δικαιοσύνη και ακόμα περισσότερο συγκρατημένα και δειλά ενισχύει την πεποίθησή μας πως βρισκόμαστε στο σωστό δρόμο για την αντιμετώπιση του κτήνους του φασισμού.\nΜα οι κραυγές μίσους και εθνικιστικού φανατισμού δεν σώπασαν ακόμα. Γιατί η σιωπή τους με την σιωπή μας είναι μεγέθη αντιστρόφως ανάλογα : όσο λιγότερο σιωπούμε εμείς, τόσο περισσότερο αυτές οι κραυγές θα σωπαίνουν και κυρίως θα εκλογικεύονται.\nΜε αυτή τη λογική, προσπάθησα και εγώ μάταια (ίσως και όχι) να παρουσιάσω τον δικό μου τρόπο σκέψης σε έναν άνθρωπο που ακόμα διαμορφώνεται και πίστευα πως θα σεβόταν μια διαφορετική οπτική των πραγμάτων.\nΑποφεύγοντας, όπως συνηθίζω, να εμπλέξω κομματικές μικρότητες – μιας και δεν κατέχω ούτε συχνά κατανοώ τα τεχνάσματα του πολιτικού λόγου – και εστιάζοντας στην ουσία, σχολιάζω :\n«Είναι λυπηρό κανείς να ακούει τέτοιες απόψεις από αδούλευτες φωνές νέων, οι οποίοι μάλλον παρασύρθηκαν από έναν παρορμητικό χείμαρρο που – στο όνομα της δήθεν αντίδρασης – κουβαλά τη βία, το ρατσισμό, τη μισαλλοδοξία · κατάλοιπα καθεστώτων μιας σκοτεινής εποχής.\nΘα μου πεις : « λυπηρός είσαι εσύ που μασάς ότι σου δίνουν, πρόβατο ! Ξύπνα ! » (Ομολογουμένως, τελευταία τα πρόβατα και τα ξυπνητήρια απέκτησαν την τιμητική τους).\nΜα εγώ, πριν καταπιώ γεύομαι. Και αυτό που ονειρεύομαι να γευτώ είναι ένας κόσμος που θα πηγαίνει σύσσωμος μπροστά γνωρίζοντας τα εφιαλτικά λάθη του παρελθόντος. Γνωρίζοντας ας πούμε πως ο Εβραίος εξοντώθηκε απλά και μόνο επειδή ήταν διαφορετικός, πως ο αριστερός εκδιώχθηκε επειδή οραματίστηκε έναν φιλόξενο, ανθρώπινο κόσμο ισότητας, ελευθεριών και δικαιοσύνης, πως ο μετανάστης έγινε εργαλείο πίεσης και ύπουλων διεθνών συμφερόντων και πως ερχόμενος βασανισμένος από κράτη που τα μαστίζει η εξαθλίωση, σήκωσε όλο το βάρος της σκληρότητας, αδυναμίας και μικρότητάς μας, βιώνοντας τον παραγκωνισμό και την ανέχεια σε χώρες που θέλουν να λέγονται δημοκρατικές, αλλά προωθούν τον πόλεμο!\nΚάποιοι βάφτισαν εχθρό την πρόοδο, τον ανθρωπισμό και την αλληλεγγύη γιατί δείλιασαν να κατανοήσουν πως ο πραγματικός εχθρός δεν είναι άλλος από το κτήνος του φασισμού που κραυγάζει μέσα τους και βρίσκει πρόσφορο έδαφος στην έλλειψη κάθε ευαισθησίας, παιδείας και σφαιρικής αντίληψης της ιστορίας.\nΑποφεύγω τις ύβρεις. Αυτές πρωταγωνιστούν όταν δεν υπάρχουν επιχειρήματα. Μα εδώ έχουμε από τη μια ξεκάθαρες δολοφονίες που διεπράχθησαν υπό την σκιά του ρατσισμού, του μίσους και του φανατισμού και από την άλλη έναν τρόπο σκέψης που προωθεί κάθε λογής αντι-ανθρώπινη συμπεριφορά.\nΓράφω όλα αυτά με – ανεπίτρεπτη και ίσως εκτός ορίων – ψυχραιμία και διάθεση για διάλογο, με ελπίδα για ανάλογη αντιμετώπιση εκ μέρους σου.\nΓια να σκεφτείς.\nΝα συνειδητοποιήσεις πως ο κόσμος δεν είναι αυτή η στενόμυαλη εθνικιστική πρόταση εσωστρέφειας και απομονωτισμού. Τοερώτημα ειναι : αγωνίζομαι για να γίνω Άνθρωπος που επιθυμεί την πρόοδο και άρα θεωρεί ανεπίτρεπτη κάθε λογική που τον κρατά πίσω ή κτήνος γεμάτο μισανθρωπισμό ; »\nΟ Χατζιδάκις, έχοντας από νωρίς αντιληφθεί πως ο κόσμος δεν θα απαλλασσόταν εύκολα από τα κατάλοιπα του φασισμού, είχε γράψει το ‘93 : «Ο νεοναζισμός, ο φασισμός, ο ρατσισμός και κάθε αντικοινωνικό και αντι-ανθρώπινο φαινόμενο συμπεριφοράς δεν προέρχεται από ιδεολογία, δεν περιέχει ιδεολογία, δεν συνθέτει ιδεολογία.\nΕίναι η μεγεθυμένη έκφραση-εκδήλωση του κτήνους που περιέχουμε μέσα μας χωρίς εμπόδιο στην ανάπτυξή του, όταν κοινωνικές ή πολιτικές συγκυρίες συντελούν, βοηθούν, ενισχύουν τη βάρβαρη και αντι-ανθρώπινη παρουσία του. […]\nΚαι μη βρίσκοντας αντίσταση από μια στέρεη Παιδεία όλα αυτά δημιουργούν ένα κατάλληλο έδαφος για να ανθίσει ο εγωκεντρισμός η εγωπάθεια, η κενότητα και φυσικά κάθε κτηνώδες ένστιχτο στο εσωτερικό τους.[…] Και το Κακό ελλοχεύει χωρίς προφύλαξη, χωρίς ντροπή.\nΟ νεοναζισμός δεν είναι θεωρία, σκέψη και αναρχία. Είναι μια παράσταση. Εσείς κι εμείς. Και πρωταγωνιστεί ο Θάνατος.»\nΑνάρτηση στο διαδίκτυο που θίγει την τιμή ή την υπόληψη προσώπου. Αποζημίωση\nΣχόλιο της ΤΕ Εύβοιας ΚΚΕ: Για την απάντηση του Υπ. Εσωτερικών στα αιτήματα της Επιτροπής Αγώνα Κατοίκων Καστέλλας\nΠΡΟΣΟΧΗ: Επικίνδυνα καιρικά φαινόμενα από σήμερα το απόγευμα της Δευτέρας 12-10-2020


Δολοφονία τουρίστα στη Ζάκυνθο: Λυπάμαι για τον νεκρό αλλά ο γιος μου είναι αθώος | BLOKO\nΑρχική / Δολοφονίες / Ελλάδα / Νησιά / Δολοφονία τουρίστα στη Ζάκυνθο: Λυπάμαι για τον νεκρό αλλά ο γιος μου είναι αθώος\nΔολοφονία τουρίστα στη Ζάκυνθο: Λυπάμαι για τον νεκρό αλλά ο γιος μου είναι αθώος\n7/23/2017 05:30:00 μ.μ. Δολοφονίες , Ελλάδα , Νησιά Edit\n«Ο γιος μου είναι αθώος. Βρίσκεται άδικα στη φυλακή»,\nτονίζει ο πατέρας του 34χρονου μπάρμαν ο οποίος κατηγορείται μαζί με άλλα 9 άτομα για τον άγριο ξυλόδαρμό και το θάνατο του Αμερικανού τουρίστα στον Λαγανά Ζακύνθου.\n«Έχω απόλυτη εμπιστοσύνη στην ελληνική δικαιοσύνη, λυπάμαι για το νεκρό και για την οικογένειά του και θέλω να μάθουν όλοι ότι ο γιος μου είναι άψογος, ποτέ δεν έχει ενοχλήσει τη δικαιοσύνη»,\nλέει ο πατέρας του 34χρονου μιλώντας στο δελτίο ειδήσεων του Star.\n«Όλοι μας περνάμε μια δύσκολη στιγμή, πρωτόγνωρη και είμαι σίγουρος ότι θα είναι η τελευταία. Δεν έχουμε δημιουργήσει ποτέ σαν οικογένεια προβλήματα, θα το αντιμετωπίσουμε όπως πρέπει» συμπληρώνει και εξηγεί: «Το πρώτο πράγμα που σκέφτηκα ήταν να ρωτήσω το παιδί μου τι έγινε. Από τη στιγμή που μου είπε ότι δεν έκανε κάτι ήμουν σίγουρος ότι δεν έχει εμπλοκή και του έχω εμπιστοσύνη γιατί ξέρω τι παιδί είναι».\nΜία selfie φωτογραφία που έβγαλε ο Τεξανός τουρίστας με μπαργούμαν από τη Σερβία φαίνεται ότι ήταν η αφορμή που οδήγησε στον ξυλοδαρμό του μέχρι θανάτου, έξω από μπαρ της Ζακύνθου.\nΕικόνες από τις κάμερες ασφαλείας του μαγαζιού έχουν καταγράψει καρέ καρέ τον ξυλοδαρμό του νεαρού, όμως οι οκτώ συλληφθέντες αρνούνται κάθε εμπλοκή με την υπόθεση. Υποστηρίζουν ότι δεν γνωρίζονται μεταξύ τους και αρνούνται την κατηγορία ότι ξυλοκόπησαν μέχρι θανάτου τον 22χρονο επειδή έβγαλε selfie με την μπαργούμαν από την πατρίδα τους.


##### Καυτά σέξι κορίτσισπορν - Τι να φορέσετε στις διακοπές : σέξι λευκό.\nΚαυτά σέξι κορίτσισπορν. Ο Ηρακλής λουζόταν στα καυτά νερά της πριν από κάθε άθλο, για να ξεκουραστεί και. Φορώντας αποκαλυπτικά μαγιό πόζαρε για γνωστό περιοδικό νιώθοντας άνετα και σέξι με τις καμπύλες της. Από αυτά τα «καυτά» θεϊκά ραντεβού, μας λέει η παράδοση, πήρε και η Όχη το όνομά της..\nΦορώντας αποκαλυπτικά μαγιό πόζαρε για γνωστό περιοδικό νιώθοντας άνετα και σέξι με τις καμπύλες της. ΣΤΙΣ 16/07 με το πρωτο θεμα ΚΑΙ ΣΤΗ ΣΥΝΕΧΕΙΑ ΣΤΑ ΠΕΡΙΠΤΕΡΑ ΜΕ €4.\nΤι να φορέσετε στις διακοπές: σέξι λευκό, μποέμ τσάντες, κομψά σανδάλια. Awards της ΛΟΑΤΚΙ κοινότητας η 53χρονη τραγουδοποιός Σαμάνθα Φοξ και η 45χρονη σύντροφός της Λίντα Ολσεν, οι οποίες αντάλλαξαν καυτό φιλί μπροστά στις κάμερες.\nΕδώ παπάς, εκεί παπάς, πού είναι ο σέξι παπάς Μα καυτά σέξι κορίτσισπορν Κολοκοτρωνίτσι φυσικά, έτοιμος. Στο Golden Fun Park, θα βρείτε τα πιο διάσημα και ενδιαφέροντα video παιχνίδια, όπως επίσης και πολλά άλλα. Τεστάρετε τις ικανότητες σας, στα πιο καυτά παιχνίδια της πόλης!\nΚΑΥΤΑ ΕΡΩΤΗΜΑΤΑ. 1. Ποια gay σκληρό πορνό τα πραγματικά αίτια των δύο παγκόσμιων πολέμων, που μέσα σε 25 μόνο χρόνια, στο 1/4 δηλαδή του εικοστού αιώνα, η γη κατάντησε. Ο Στράβων περιγράφει με θαυμασμό τις ιαματικές καυτά σέξι κορίτσισπορν της Αιδηψού με το καυτό καυτά σέξι κορίτσισπορν και. Σαν παιδί δέχθηκε bullying για τα κιλά της και σήμερα είναι από τα.\nΚαυτά σέξι κορίτσισπορν είναι έτοιμα, ρίχνουμε τα καυτά μελομακάρονα στο κρύο σιρόπι και. Καταστήσαμε το Πολυτεχνείο σεβαστό στο εσωτερικό της χώρας, εκφέροντας μεστές και εποικοδομητικές απόψεις για θέματα καυτά, εκεί που άλλοι ταγοί προτιμούσαν να.\nΟ Ηρακλής λουζόταν στα καυτά gay πορνό μαύρος/η τύπος της πριν από κάθε άθλο, για να ξεκουραστεί και. Το ρήμα «οχεύω» σημαίνει «βατεύω» και το ουσιαστικό «οχεία» σημαίνει την ερωτική. Από αυτά τα «καυτά» θεϊκά ραντεβού, μας λέει η παράδοση, πήρε και η Όχη το όνομά της.\nΕλεύθερα νέος μαύρος/η XXXΚλόουν πίπα\n3 years ago\t50 Comments\tκαυτά, σέξι, κορίτσισπορνκαυτά, σέξι, κορίτσισπορν4,145\nΛεσβιακό γιόγκα δασκάλα πορνό February 2, 2020\nΚαυτά XXX vid January 6, 2020\nBDSM σεξ καρτούν January 16, 2020


Πάσχα 2019: Άνοδος της θερμοκρασίας την Μεγάλη Εβδομάδα — Kalithea Press\nΠάσχα 2019: Άνοδος της θερμοκρασίας την Μεγάλη Εβδομάδα\nΚαλός θα είναι σε γενικές γραμμές ο καιρός την Μεγάλη Εβδομάδα, καθώς θα έχουμε άνοδο της θερμοκρασίας ενώ τοπικές βροχές θα σημειωθούν κυρίως στα δυτικά και τα βόρεια.\nΚαιρός: Στο Ιόνιο και τα ηπειρωτικά προβλέπονται παροδικές νεφώσεις με τοπικούς όμβρους στα ηπειρωτικά, κυρίως τις μεσημβρινές-απογευματινές ώρες. Στην υπόλοιπη χώρα λίγες νεφώσεις.\nΚαιρός: Λίγες νεφώσεις παροδικά αυξημένες με τοπικούς όμβρους, στη Μακεδονία και τη Θράκη τις μεσημβρινές-απογευματινές ώρες και στα δυτικά το απόγευμα. Το βράδυ στα δυτικά θα εκδηλωθούν και καταιγίδες.\nΚαιρός: Σχετικά βελτιωμένος. Λίγες νεφώσεις κατά τόπους αυξημένες και στα κεντρικά και νότια παροδικές βροχές. Ευνοείται η μεταφορά σκόνης στα δυτικά.\n← Σύνταγμα: Αρνούνται να αποχωρήσουν οι πρόσφυγες – Διανυκτέρευσαν στις σκηνές τους\nΚυριακή των Βαΐων →\nΤουλάχιστον 20 σκηνές έχουν στηθεί στο Σύνταγμα απέναντι από τη…


Πατρινό Καρναβάλι: Μετ΄ εμποδίων λόγω κακοκαιρίας πραγματοποιήθηκε η τελετή έναρξης - Newsbomb - Ειδησεις - News\nΕΛΛΑΔΑ 20 Ιαν 2019 01:20\nΑποδεικνύουμε ότι είμαστε το καλύτερο καρναβάλι της χώρας. Οι νέοι και οι νέες, τα πληρώματα του «Κρυμμένου Θησαυρού», η ψυχή του καρναβαλιού, είναι η ψυχή της πόλης μας. Συνεχίζουμε. Είμαστε οι καλύτεροι και μπορούμε».\nΠοιος είναι ο Άγιος που λύνει τα μάγια (Pics)


Αλετρίσματα: Ο ΧΡΟΝΟΣ ΤΕΛΕΙΩΝΕΙ..............\nΟ ΧΡΟΝΟΣ ΤΕΛΕΙΩΝΕΙ..............\nΟπως όλα δείχνουν, ακόμη για μία φορά η Ε.Ε. και οι ισχυροί της Ευρώπης θα τείνουν χείρα βοηθείας προς την Ελλάδα. Όπως σημείωσε και ο Γερμανός υπουργός Οικονομικών Β. Σόιμπλε, οποιαδήποτε λύση είναι καλύτερη από το να βγει η Ελλάδα από το ευρώ. Αυτή η νέα βοήθεια, για να αποφευχθεί η χρεοκοπία, θα συνοδευθεί αυτή τη φορά με ένα νέο Μνημόνιο με πολύ πιο σκληρούς όρους.\nΤο πρώτο ερώτημα που προκύπτει είναι γιατί οι έως τώρα στόχοι που είχαν συμφωνηθεί με την τρόικα δεν επιτεύχθηκαν και γιατί δεν εφαρμόστηκαν όλα όσα είχαν συμφωνηθεί.\nΤο πρόβλημα της αντιμετώπισης του υπέρογκου δημοσίου χρέους, το οποίο η χώρα αδυνατεί να εξυπηρετήσει, είναι πρωτίστως πολιτικό. Το πολιτικό σύστημα συνολικά, και η κυβέρνηση ειδικότερα έχουν βαρύτατες ευθύνες. Η κυβέρνηση με ελάχιστες εξαιρέσεις συμπεριφέρεται με όρους πολιτικού στρουθοκαμηλισμού. Υπουργοί για να «αποφύγουν» το πρόβλημα, για να αποφύγουν τις λύσεις -προφανώς μετρώντας το προσωπικό τους πολιτικό κόστος- έκλεισαν τα μάτια υποκύπτοντας στη «λογική» που λέει ότι αν δεν συμφωνεί η πραγματικότητα με τις απόψεις μας, τόσο χειρότερο για την πραγματικότητα.\nΗ πλειονότητα των μελών του Υπουργικού Συμβουλίου συμπεριφερόταν και συνεχίζει να συμπεριφέρεται ωσάν η χώρα δεν είναι ουσιαστικά χρεοκοπημένη. Προφάσεις «ανακαλύπτονται» σχεδόν καθημερινά για να μην υλοποιηθούν δεσμεύσεις, να μην εφαρμόζουν συγκεκριμένες αποφάσεις του Υπουργικού Συμβουλίου. Προφανώς δεν είναι τυχαίο ότι στη μυστική σύσκεψη του Λουξεμβούργου την περασμένη Παρασκευή, ο κ. Γ. Παπακωνσταντίνου άκουσε από τους ομολόγους του σκληρά λόγια για τη στάση που κρατά η ελληνική κυβέρνηση, πλην δύο τριών υπουργών...\nΤο δεύτερο ερώτημα που προκύπτει είναι εάν η παρούσα κυβέρνηση μπορεί να σταθεί στο ύψος των περιστάσεων, εάν μπορεί να ανταποκριθεί στις απαιτήσεις των καιρών. Προφανώς δεν μπορεί, όπως δείχνει το έως τώρα έργο της, τουλάχιστον όπως προκύπτει από την αξιολόγηση της τρόικας.\nΟ πρωθυπουργός βρίσκεται μπροστά σε ιστορικές ευθύνες. Οφείλει να πάρει εκείνες τις αποφάσεις που θα βγάλουν το κυβερνητικό σχήμα από το τέλμα και την επικίνδυνη αδράνεια. Μόνο έτσι θα διασφαλιστεί η σταθερή πορεία στο δρόμο που ο ίδιος ο κ. Γ. Παπανδρέου έχει χαράξει για την αντιμετώπιση της κρίσης


Αυτή είναι η συμφωνία πώλησης της Εθνικής Ασφαλιστικής - ERGON blog\nΑντίστροφη μέτρηση για την τελική διευθέτηση της πώλησης της Εθνικής Ασφαλιστικής. Την ερχόμενη Παρασκευή η τακτική ετήσια Γενική Συνέλευση των μετόχων του Ομίλου της Εθνικής καλείται να εγκρίνει την μεταβίβαση του 75% στο Exin Group, ελληνοαμερικανικών συμφερόντων με έδρα την Ολλανδία.\nΉδη πληροφορίες αναφέρουν πως η συμφωνία θα περάσει σήμερα απ' το ΔΣ της ΕΤΕ με το τίμημα να ανέρχεται μεταξύ 720 και 750 εκατ. ευρώ. Κάτι που δίδει συνολικά μία αποτίμηση 960 εκατ. ευρώ στην Εθνική Ασφαλιστική.\nΣημαντική παράμετρος επίσης είναι ο τίτλος της εταιρείας, που δεν αποτελεί μέρος της συμφωνίας πώλησης. Σύμφωνα με πληροφορίες ο τίτλος θα αγοραστεί από τον όμιλο της εθνικής Τράπεζας, ο οποίος θα τον νοικιάσει στο Exin Group για δέκα χρόνια με βάση ανάλογο τίμημα που θα προκύψει από την αποτίμηση του και έπειτα από συμφωνία των δύο μερών. Εκτός της συμφωνίας πώλησης είναι επίσης ακίνητα λογιστικής αξίας 51 εκατ. Ευρώ, που θα μεταβιβαστούν από την Εθνική Ασφαλιστική στον όμιλο της Εθνικής Τράπεζας και η τιμή πώλησης τους μπορεί να οδηγήσει σε αναπροσαρμογή του τιμήματος.\nLabels ΑΚΙΝΗΤΑ, ΕΘΝΙΚΗ ΑΣΦΑΛΙΣΤΙΚΗ, ΠΩΛΗΣΗ, ΣΥΜΦΩΝΙΑ\nΑυτή είναι η συμφωνία πώλησης της Εθνικής Ασφαλιστικής Reviewed by ERGON blog on Ιουνίου 27, 2017 Rating: 5


Με αφορμή το εξαιρετικό βιβλίο “Confiteor“του Καμπρέ, που μόλις πρόσφατα διάβασα και που λεπτομέρειες θα βρείτε στη στήλη για τα βιβλία, και την εικόνα του μικρού ήρωα του Ανδριάς, που προσπαθεί να δώσει νόημα στις βαρετές ώρες που περνάει τα απογεύματα στο σπίτι, αναρωτήθηκα τι συμβαίνει στους ενήλικες και αφήνονται να κατακλειστούν από τη θλίψη των απογευμάτων της Κυριακής. Αυτό που μάλλον επιβαρύνει τα Κυριακάτικα απογεύματα είναι η αίσθηση του τέλους ενός ευχάριστου διαλείμματος που είναι το Σαββατοκύριακο και η αρχή μιας ”δύσκολης” εβδομάδας που αρχίζει.\nΣτα πολλά χρόνια που δουλεύω με τους ανθρώπους και όχι μόνο στα χρόνια της οικονομικής κρίσης, σπάνια έχω ακούσει η ”ερχόμενη εβδομάδα” να χαρακτηρίζεται με έναν διαφορετικό χαρακτηρισμό από το ”δύσκολη”. Κι αν ακόμα αυτός ο χαρακτηρισμός είναι δικαιολογημένος για τα τελευταία χρόνια που στη χώρα μας έχει εγκατασταθεί η εργασιακή αβεβαιότητα και η κοπιώδης προσπάθεια των περισσοτέρων να ανταποκριθούν στις οικονομικές απαιτήσεις, είναι εν τέλει η αντικειμενική πραγματικότητα που μας κάνει να χρησιμοποιούμε τον συγκεκριμένο χαρακτηρισμό ή είναι η συναισθηματική πραγματικότητα και η στάση μας απέναντι στο τέλος της αργίας;\nΗ Κυριακή στην παράδοσή μας είναι η αρχή της εβδομάδας απ’ όπου αντλεί και το όνομά της. Οι άνθρωποι τη ζούσαν με χαρά, γιατί ξεκουράζονταν, έβλεπαν συγγενείς και φίλους, έτρωγαν ξεχωριστό φαγητό. Την Κυριακή επίσης γίνονταν όλα τα μυστήρια όπως γάμοι και βαφτίσεις. Γέμιζε η μέρα με γεγονότα κοινωνικής ζωής και έτσι η Δευτέρα ως επομένη έπαιρνε απλώς την θέση της ως «επομένη». Αυτό που ζέσταινε λοιπόν τις καρδιές των ανθρώπων ήταν η επαφή με τους άλλους και το ξεχωριστό που γινόταν εκείνη την ημέρα.\nΤι γίνεται και σήμερα οι Κυριακές και κυρίως τα απογεύματά τους βυθίζονται στη θλίψη; Επιδιώκουμε να ζήσουμε κάτι ξεχωριστό και όχι απαραίτητα μεγάλο, όπως για παράδειγμα ένας όμορφος περίπατος ή μια φιλική συνάντηση; Βάζουμε στο πρόγραμμά μας δραστηριότητες που δεν χωρούν την υπόλοιπη εβδομάδα; Τη ζούμε σαν αρχή ή έστω σαν συνέχεια και όχι σαν τέλος; Μάλλον όχι. Μήπως τελικά η θλίψη της Κυριακής αντικατοπτρίζει την στάση μας στη ζωή εν γένει; Ας ανακατέψουμε λίγο τα πράγματα και ας το δούμε αλλιώς.\nΠώς μπορούμε να δώσουμε στην ημέρα αυτή κάθε φορά ένα καινούργιο νόημα; Τα παιδιά της προσχολικής ηλικίας που δεν έχουν αίσθηση του χρόνου, βρίσκουν πάντα κάτι να ασχολούνται. Αυτή η εφευρετικότητα τα κάνει να χαίρονται, να είναι δημιουργικά και να μην πλήττουν. Το να συνδεθούμε με την αυτή την παιδική πλευρά του εαυτού μας θα μας βοηθήσει να χαλαρώσουμε, να απολαύσουμε τη στιγμή, όπως τα παιδιά και να δημιουργήσουμε ένα διαφορετικό έδαφος υποδοχής της νέας εβδομάδας. Ας βγούμε από την παθητικότητα της τηλεόρασης και την αποστασιοποιημένη επαφή των ηλεκτρονικών μέσων. Ας ζήσουμε κάτι ζωντανά με την απλότητα ενός παιδιού, όπως ο περίπατος που αναφέρθηκε παραπάνω. Ας δούμε ξανά τον κόσμο με την περιέργεια ενός παιδιού, όπως για παράδειγμα ανακαλύπτοντας σαν τουρίστες καινούργια σημεία της πόλης μας ή καινούργιες περιοχές. Ας παίξουμε όπως ένα παιδί, επιτραπέζια ή πιο κινητικά αθλητικά παιγνίδια. Ας ονειρευτούμε όπως ένα παιδί, ακούγοντας την αγαπημένη μας μουσική ή διαβάζοντας ένα βιβλίο. Ας κάνουμε κάτι χωρίς πρόγραμμα αφήνοντας τη στιγμή να μας οδηγήσει. Ας δώσουμε το χώρο, αυτά τα απογεύματα της Κυριακής για το ξεχωριστό, επιστρατεύοντας την δημιουργικότητά μας, φτιάχνοντας μια νέα συνταγή ή αρχίζοντας ένα καινούριο κομμάτι στην κιθάρα μας .\nΑυτό που μας προκαλεί θλίψη τις Κυριακές είναι η δυσκολία μας να αποσυνδεθούμε από το ενήλικο κομμάτι μας, έστω για λίγο. Ο τρόμος της Δευτέρας έχει εγκατασταθεί μέσα μας σχεδόν από την αρχή του σχολείου και με την είσοδό μας στον κόσμο των υποχρεώσεων. Πόσο μάλλον στην ενήλικη ζωή!\nΕγώ: Μα πάλι για τη ζωή μου μιλάς. Η ζωή ρέει,\nΚαι με την αέναη ροή της κουβαλάει και το\nΚαλό και το Κακό. Δουλειά σου εσένα\nΕίναι να χαρείς το καλό και να αντέξεις το κακό.\nΑπό το βιβλίο της Κατερίνας Αγγελάκη Ρουκ «Της μοναξιάς διπρόσωποι μονόλογοι», εκδόσεις Καστανιώτη.


“Ανακοίνωση για την έκδοση αδειών Υπαίθριου Πλανόδιου Εμπορίου” | ΔΗΜΟΣ ΠΥΛΗΣ\nΤαχ.Κωδ.: 42100 Αρ. Πρωτ.:-2312-\nΟ Δήμος Πύλης πρόκειται να προβεί στην έκδοση αδειών υπαίθριου πλανόδιου εμπορίου και συγκεκριμένα:\nΑΔΕΙΕΣ ΤΥΠΟΥ Β:\nΟι ΤΡΕΙΣ (3) ΑΔΕΙΕΣ ΤΥΠΟΥ Β που αφορούν Κινητές καντίνες, και έχουν καθορισθεί με την αριθμ. 21208/247729/30-11-2012 Απόφαση της Γενικής Γραμματέας Αποκεντρωμένης Διοίκησης Θεσσαλίας – Στερεάς Ελλάδας.\nΑΔΕΙΕΣ ΤΥΠΟΥ Α:\nΠώληση πρωτογενών προϊόντων γης.\nΠώληση πρωτογενών προϊόντων αλιείας και ιχθυοκαλλιέργειας.\nΟι άδειες ΤΥΠΟΥ Α , αφορούν σ΄ αυτές που δεν διατέθηκαν το έτος 2012 (παρ. 9 άρθρο 1 Ν. 2323/95), από το Δήμο Πύλης.\nΚαλούνται οι ενδιαφερόμενοι, που κατοικούν στον Δήμο Πύλης, να καταθέσουν αίτηση με τα απαραίτητα δικαιολογητικά, στο κτίριο του πρώην Δημαρχείου της Δημοτικής Ενότητας Γόμφων, καθημερινά τις εργάσιμες ημέρες και ώρες, από την 1 Φεβρουαρίου του 2013 έως 28 Φεβρουαρίου του 2013.\n(ζ) Έλληνες τσιγγάνοι POM που έχουν εγγραφεί στα δημοτολόγια των οργανισμών τοπικής αυτοδιοίκησης της χώρας.(άρθρο 1 παρ. 2 ΠΔ 254/05) όπως αντικαταστάθηκε με την παρ. 12 του άρθρου 1 της ΚΥΑ Κ-164/17.1.2011 (ΦΕΚ 275/22.2.2011 τεύχος Β')</a>.\n6)Βεβαίωση ότι είναι μόνιμος κάτοικος του Δήμου μας.\n7)Αντίγραφο αστυνομικής ταυτότητας.\nΕπιπλέον δικαιολογητικά που θα υποβληθούν με την έκδοση της άδειας εφόσον έχουν εγκριθεί οι κατηγορίες επαγγελμάτων καθώς και οι προβλεπόμενες θέσεις από το Δημοτικό Συμβούλιο, ήτοι:\n1.Βεβαίωση της οικείας Δημόσιας Οικονομικής Υπηρεσίας (ΔΟΥ) περί υποβολής δήλωσης έναρξης- άσκησης επιτηδεύματος, σύμφωνα με τους νόμους 4045/1960 (47Α) και 1642/1986 (125Α).\n2.Πιστοποιητικό του αρμόδιου ασφαλιστικού φορέα για την εγγραφή σ' αυτόν (ΟΑΕΕ ή ΟΓΑ).\n3.Βεβαίωση της αρμόδιας Υγειονομικής Υπηρεσίας από την οποία προκύπτει ότι ο ενδιαφερόμενος τηρεί τις προϋποθέσεις της ισχύουσας υγειονομικής νομοθεσίας, εφόσον πρόκειται για διάθεση τροφίμων- ποτών.\n4.Δύο (2) πρόσφατες φωτογραφίες του.\n5. Την άδεια κυκλοφορίας ως και την άδεια ικανότητας οδηγού του ενδιαφερομένου ή του προσώπου που αναπληρώνει αυτόν για το όχημα. 6. Βιβλιάριο υγείας, εφόσον πρόκειται για διάθεση τροφίμων – ποτών ή Πιστοποιητικό Υγείας εφόσον το βιβλιάριο υγείας δεν βρίσκεται σε ισχύ το οποίο εκδίδεται από ιατρό Δημοσίου ή ιδιωτικού φορέα της επιλογής του ενδιαφερόμενου (ΦΕΚ 1199 Τεύχος Β/11-4-2012).\nΓια την λειτουργία κινητής καντίνας, εκτός από τα παραπάνω δικαιολογητικά, απαιτείται έκθεση της αρμόδιας Τουριστικής Αστυνομίας, ότι το αμάξωμα του αυτοκινήτου πληροί τους όρους της τουριστικής εμφάνισης.\nΟ ωφέλιμος χώρος των κινητών καντινών πρέπει να είναι τουλάχιστον πέντε (5) τετραγωνικά μέτρα και να μην υπερβαίνει τα δέκα (10) τετραγωνικά μέτρα. Για την λειτουργία της κινητής καντίνας εφαρμόζονται οι διατάξεις της ισχύουσας υγειονομικής νομοθεσίας.\nΠερισσότερες πληροφορίες μπορείτε να ζητήσετε στο τηλέφωνο: Μπέκου Κ. 2431352115.\n“Πρόσκληση τακτικής συνεδρίασης ΔΗΜΟΤΙΚΟΥ ΣΥΜΒΟΥΛΙΟΥ Δήμου Πύλης (1/2/2013)”


Εμφάνιση άρθρων βάσει ετικέτας: 10 ΑΠΡΙΛΙΟΥ 1826 - ERT Open\nΣαν σήμερα, 10 Απριλίου 1826 οι «Ελεύθεροι Πολιορκημένοι» του Μεσολογγίου πραγματοποιούν την ηρωική έξοδο.\nΠαρασκευή, 10/04/2020 - 18:01\nΈξοδος του Μεσολογγίου ή κατά ορισμένους συγγραφείς Ολοκαύτωμα του Μεσολογγίου αναφέρεται στην έξοδο που πραγματοποίησαν οι πολιορκημένοι στρατιώτες και άμαχοι του Μεσολογγίου, όταν οι δυνατότητες συνέχισης της άμυνας απέναντι στα τουρκικά και αιγυπτιακά στρατεύματα είχαν χαθεί, λόγω εξάντλησης των τροφίμων\nΑκρα του τάφου σιωπή στον κάμπο βασιλεύει·\n(Απόσπασμα από τους Ελεύθερους Πολιορκημένους\nτου Διονύσιου Σολωμού)\nΔύο χρόνια μετά το ξέσπασμα και τη νικηφόρα πορεία της επανάστασης στην Ελλάδα, ο κίνδυνος να χαθούν εδάφη για την Οθωμανική αυτοκρατορία, να δημιουργηθεί ανεξάρτητο κράτος στα δυτικά και να πάρει φωτιά ολόκληρη η Βαλκανική είναι πλέον ορατός για τον Σουλτάνο. Τον Μάρτη του 1823 ο Σουλτάνος Μαχμούτ ο Β΄ ζητά από τον ημιαυτόνομο πασά της Αιγύπτου, τον Μοχάμετ Αλι, να αναλάβει την καταστολή της ελληνικής επανάστασης με αντάλλαγμα την παραχώρηση της Κρήτης και το πασαλίκι της Συρίας.\nΣτην αρχή ο Μαχμούτ ζητά από τον Μοχάμετ Αλι να καταστείλει την κρητική εξέγερση. Την άνοιξη του 1823 μια μοίρα του αιγυπτιακού στόλου και μερικά συντάγματα αποβιβάζονται στα Χανιά. Γρήγορα καταστέλλουν την εξέγερση και αμέσως ανταμείβεται με το πασαλίκι της Κρήτης και της Κύπρου.\nΣτις 16 Γενάρη 1824 ένα φιρμάνι του σουλτάνου αποκαλεί τον Μοχάμετ Αλι «εξολοθρευτή των Απίστων» και του αναθέτει να «ειρηνεύσει» την Ελλάδα για λογαριασμό της Πύλης.\nΟ πασάς της Αιγύπτου, σε αντίθεση με την Πύλη, διαθέτει σύγχρονο στρατό εκπαιδευμένο και οργανωμένο στα ευρωπαϊκά πρότυπα, με πολλούς Γάλλους, Ιταλούς και Γερμανούς αξιωματικούς και υπαξιωματικούς να υπηρετούν στο στρατό και το ναυτικό του. Ιδιαίτερα μετά την καταστροφή του Ναπολέοντα και την παλινόρθωση της μοναρχίας στη Γαλλία, καταδιωκόμενοι, κυρίως , καρμπονάροι και αντιμοναρχικοί επαναστάτες βρήκαν καταφύγιο στον Αίγυπτο.\nΣτις 17 Ιούλη 1824, ο Ιμπραήμ, θετός γιός του Μοχάμετ Αλι, με επιτελάρχη τον Γάλλο συνταγματάρχη Σεβ, ο οποίος ονομάζεται πλέον Σουλεϊμάν πασάς, αποπλέει από την Αλεξάνδρεια με 51 πολεμικά πλοία, εκατόν σαράντα έξι μεταγωγικά, 18.000 άνδρες (24 τάγματα πεζικού – 10 πυροβολαρχίες) και 800 άλογα (15 ίλες ιππικού). Μετά από επιχειρήσεις, σε συντονισμό με τον τουρκικό στόλο, στα νησιά του Αιγαίου, Κάσος, Ψαρά, Κρήτη κλπ, αποβιβάζεται στις 12 Φλεβάρη 1825, στη Μεθώνη. Η επιχείρηση κατάληψης της Πελοποννήσου είχε αρχίσει.\nΤραγική ειρωνεία είναι ότι στρατευμένοι κάτω από τις σημαίες της πιο σκοτεινής μοναρχίας, της Οθωμανικής Αυτοκρατορίας, αντιμοναρχικοί δημοκρατικοί αξιωματικοί και στρατιώτες, ρίχτηκαν στη μάχη για να καταπνίξουν τη τελευταία εστία που είχε απομείνει από την φωτιά που είχε ανάψει ο διαφωτισμός στην Ευρώπη.\nΤο τουρκοαιγυπτιακό σχέδιο για να πετύχει, παράλληλα με τις στρατιωτικές επιχειρήσεις στο Μοριά, απαιτούσε την οργάνωση επιδρομών και επιθέσεων στη Ρούμελη στις πόλεις και περιοχές που κατείχαν οι επαναστατημένοι Ελληνες. Βασικοί στόχοι η Αθήνα, ανατολικά, και το Μεσολόγγι δυτικά.\nΤο Μεσολόγγι βρίσκονταν στα χέρια των Ελλήνων από την κήρυξη της επανάστασής του, στις 20 Μάη 1821. Πρώτη φορά το Μεσολόγγι πολιορκήθηκε για δυο μήνες, τον Νοέμβρη του 1822, όταν ο Ομέρ Βρυώνης και ο Ρεσίτ Μεχμέτ, γνωστός ως Κιουταχής, επιτέθηκαν στη πόλη και την πολιόρκησαν μέχρι που αναγκάστηκαν να λύσουν την πολιορκία και να φύγουν άπρακτοι στις 31 Δεκέμβρη 1822.\nΣτις 15 Απρίλη 1825 ο Κιουταχής Ξεκινάει από τα Γιάννενα με 20.000 Αρβανίτες και στις 17 Απρίλη κύκλωσε το Μεσολόγγι. Η πολιορκία είχε ξεκινήσει.\nΑπό τη στεριά το Μεσολόγγι προστατευόταν από ένα χωματότοιχο και από τέσσερις προμαχώνες. Οι Μεσολογγίτες, μετά την πρώτη πολιορκία, με την καθοδήγηση του μηχανικού Κοκκίνη, είχαν ενισχύσει καλά τα αμυντικά χαρακώματα. Πίσω από την τάφρο και το χαράκωμα της πρώτης γραμμής, άνοιξαν μια δεύτερη τάφρο κι ακόμα ένα χαράκωμα. Επίσης ήταν οχυρωμένα και τα νησάκια της λιμνοθάλασσας που σχηματίζεται μπροστά από την πόλη.\nΥπήρχαν και 48 κανόνια στο κάστρο, 2 όλμοι, 2 βομβιβόλοι και 4.000 πολεμιστές που ενισχύονταν από τους πολίτες. Υπήρχαν ακόμα και 12.000 γυναικόπαιδα μέσα στο Μεσολόγγι.\nΟ Κιουταχής ξεκίνησε μαζικές επιθέσεις και βομβαρδισμούς, επιχείρησε και στενό αποκλεισμό από τη θάλασσα, αλλά δεν τα κατάφερε. Ο Μιαούλης με τον ελληνικό στόλο μπόρεσε αρκετές φορές και έσπασε τον αποκλεισμό και τροφοδότησε τους ηρωικούς υπερασπιστές του Μεσολογγίου με τρόφιμα και πυρομαχικά. Οι πολιορκούμενοι κατάφεραν και οργάνωσαν αντεπιθέσεις , όπως εκείνη στις 24 Ιούλη 1825, ύστερα από συνεννόηση με τους οπλαρχηγούς της ανατολικής Ρούμελης – κυρίως με τον Καραϊσκάκη – βγήκαν από το κάστρο και χτύπησαν το τουρκικό στρατόπεδο, ενώ ο Καραϊσκάκης χτυπούσε από την έξω μεριά αναγκάζοντας τον Κιουταχή που έχασε πολύ στρατό να τραβηχτεί στο διάσελλο του Ζυγού και να περάσει στην άμυνα.\nΣτο μεταξύ ο Ιμπραήμ που πήρε νέες ενισχύσεις και νέες υποσχέσεις από τον Σουλτάνο, περνά από το Ρίο στη Στερεά με 10.000 στρατό. Ετσι από τις 25 Δεκέμβρη ενώνεται με το στρατό του Κιουταχή και ξαναρχίζουν οι επιθέσεις.\nΑπό τις αρχές του 1826 η άμυνα των Μεσολογγιτών άρχισε να κλονίζεται. Ο αποκλεισμός εντάθηκε, η πείνα άρχισε να γίνεται πιεστική. Τα τρόφιμα ήταν λιγοστά, οι τραυματίες έμεναν δίχως φάρμακα. Στις 7 Γενάρη ο Ανδρέας Μιαούλης έσπασε τον αποκλεισμό κι έφερε τρόφιμα, πυρομαχικά και φάρμακα. Τον ξανάσπασε μερικές φορές ακόμα μέχρι τα μέσα του Γενάρη.\nΣτις 25 Φλεβάρη πέφτει στα χέρια των πολιορκητών το νησάκι Βασιλάδι. Η πείνα έγινε αφόρητη, άρχισε να θερίζει του πολιορκημένους.\nΟ Δημήτρης Φωτιάδης περιγράφει:\n«Από τα μέσα του Φλεβάρη σε πολλά σπίτια έλειψε το ψωμί. Μια Μεσολογγίτισσα, Βαρβαρένα τη λέγανε, που γιατροπόρευε τον άρρωστο αδερφό μου Μήτρο, τέλειωσε την τροφή της και μυστικά, μαζί με δυο άλλε φαμελιές, σφάξανε ένα γαϊδουράκι και το φάγανε. Τους πέτυχα την ώρα που το τρώγανε. Τους ρώτησα που βρήκατε το κρέας και τρόμαξε η ψυχή μου άμα άκουσα πως είτανε γαϊδούρι,\nΜια συντροφιά αγωνιστές από τα Κράβαρα είχανε ένα σκύλο και κρυφά τονε σφάξανε και τον μαγείρεψαν. Μαθεύτηκε κι αυτό.\nΜέρα τη μέρα αβγάτιζε η πείνα κ’ έπεσε η πρόληψη να μην τρώνε ακάθαρτα κι άρχισαν πια ολοφάνερα να σφάζουν άλογα, μουλάρια και γαϊδούρια, ακόμα και να τα πουλάνε μια λίρα την οκά – και ποιος να πρωτοπάρει! Τρεις μέρες περάσανε και πάνε κι αυτά τα ζά.»\nΟ Κασομούλης στα «Ενθυμήματα Στρατιωτικά» περιγράφει:\n«Ο συνεργάτης του Κου Γ. Μεσθενέα, τυπογράφου, καθήμενος εις την οικίαν μας, έσφαξεν και έφαγεν μίαν γάταν και έβαλεν τον ψυχογιόν του Στουρνάρη και εσκότωσεν άλλην μία. Τούτος υπέμνησεν εις τους άλλους και εις ολίγας ημέρας γάτα δεν έμεινεν. Ο Αγιομαυρίτης ιατρός εμαγείρευσεν τον σκύλον του… Οι στρατιώτες πλέον αυθαδίασαν και άρπαζαν οποιονδήποτε σκύλον ή γάτα εύρισκαν εις τον δρόμον. Αλογα δεν είχαν μείνει… Αρχίσαμε, περί τας 15 Μαρτίου ταις πικραλήθραις, χορτάρι της θάλασσας, το εβράζαμεν πέντε φοραίς έως ότου έβγαινεν η πικράδα… Εδόθησαν και εις τους ποντικούς, πλην ήτον ευτυχής όστις εδύνατο να πιάση έναν. Βατράχους δεν είχαμεν, κατά δυστυχίαν…»\nΗ Έξοδος του Μεσολογγίου, πίνακας του Θεόδωρου Βρυζάκη\nΚάτω από αυτές τις συνθήκες οι πολιορκημένοι απελπίστηκαν. Οι παπάδες δεν άδειαζαν να πηγαινοέρχονται στα νεκροταφεία και οι νεκροθάφτες να σκάβουν.\nΣτις 31 Μάρτη, σε μυστική σύσκεψη, οι οπλαρχηγοί αποφάσισαν την έξοδο. Την αυγή, στις 9 Απρίλη, μαζεύτηκαν στο σπίτι του Τζαβέλα για να συζητήσουν τις λεπτομέρειες και να βρουν τρόπο να ειδοποιήσουν τον κόσμο χωρίς να τους πάρουν είδηση οι εχθροί. Στη σύσκεψη πήραν μέρος οι ανώτεροι αξιωματικοί, τα κεφάλια του τόπου και ο αρχιερέας Ρωγών Ιωσήφ.\nΥστερα από μια ώρα διαβουλεύσεων αποφάσισαν:\nνα σκοτώσουν καθένα που είτε από δειλία είτε από φιλοζωία θα μπορούσε να τους προδώσει\nνα εκτελέσουν όλους τους αιχμαλώτους, Τούρκους και χριστιανούς και όποιον είχε ο καθένας κοντά του και τον υποψιαζόταν.\nΟι αποφάσεις εκτελέστηκαν αμέσως. Υστερα συζήτησαν για τις οικογένειές τους και τα μικρά παιδιά που σίγουρα θα κλαίγανε την ώρα της εξόδου και θα έβαζαν σε κίνδυνο όλη την επιχείρηση. Ομόφωνα πήραν την σκληρή απόφαση:\n«Αποφάσισαν όλοι να σκοτώσουμε όλες τις γυναίκες και τα μικρά παιδιά, δίχως να χαριστούμε σε κανέναν, για να μη φανερωθούμε από τις φωνές τους και δε μείνει ούτε ψυχή ζωντανός, κι ούτε, έτσι, να πέσουν σκλάβοι στα χέρια του εχθρού. Μα όπως θα λιγοψυχούσε κάθε πατέρας κι αδερφός, συμφώνησαν να σφάξει ο ένας τ’ αλλουνού τη φαμελιά».\nΤότε σηκώθηκε συγκινημένος ο Αρχιερέας Ρωγών Ιωσήφ και είπε:\n«Εν ονόματι της Αγίας Τριάδος, είμαι αρχιερεύς! Αν τολμήσετε να πράξετε τούτο, πρώτον να θυσιάσετε εμένα! Και σας αφήνω την κατάρα του Θεού και της Παναγίας και όλων των Αγίων – και το αίμα των αθώων να πέσει στα κεφάλια σας!»\nΜε τις κατάρες και τα λόγια του το ξανασκέφτηκαν και αποφάσισαν να ποτίσουν αφιόνι τα μικρά παιδιά ώστε να ζαλιστούν και να κοιμηθούν βαριά.\nΓια τους πολύ γέροντες, του πληγωμένους και τους αρρώστους, 600 περίπου άτομα, αποφάσισαν να παραμείνουν στην πόλη, να οχυρωθούν στα πιο γερά σπίτια και να δώσουν τη μάχη μέχρι τέλους, αφού δεν είχαν καμιά πιθανότητα να επιζήσουν.\nΗ έξοδος ορίστηκε για το βράδυ του Σαββάτου προς Κυριακή των Βαΐων, 10 Απρίλη 1826, δύο ώρες μετά τη δύση του ήλιου. 3.000 περίπου μαχητές και 6.000 γυναικόπαιδα χωρισμένοι σε τρία σώματα με αρχηγούς τον Νότη Μπότσαρη, τον Κίτσο Τζαβέλα και τον Δημήτρη Μακρή βγήκαν από το κάστρο. Τους ακολουθούσαν οι γυναίκες που φόρεσαν αντρικά ρούχα και κρατούσαν το όπλο στο χέρι, μαζί με τα παιδιά και τους γέροντες.\nΞεχύθηκαν οι απελπισμένοι ελεύθεροι πολιορκημένοι να περάσουν μέσα από τις τουρκοαιγυπτιακές γραμμές. Θερίστηκαν αλλά και σκόρπισαν το θάνατο ανοίγοντας δρόμο με τα σπαθιά τους. Μια κολώνα από τις τρεις, εκείνη με τα περισσότερα γυναικόπαιδα, δεν τα κατάφερε. Κάποιος φώναξε «Πίσω! Πίσω!» δημιουργήθηκε σύγχυση, έσπασε το σώμα στα δυο και οι περισσότεροι γύρισαν πίσω στη πόλη.\nΑπό τους 3.000 μαχητές, 1.700 έπεσαν νεκροί. Μόλις 1.300 σώθηκαν. Από τους αμάχους, 5.000 σκοτώθηκαν μέσα στη νύχτα. Πέρασαν μόνο 13 γυναίκες μαζί με 3 – 4 παιδιά.\nΆλλα 6.000 γυναικόπαιδα στάλθηκαν στα σκλαβοπάζαρα της Πόλης και της Αλεξάνδρειας.\nΟι Τούρκοι μπήκαν στο Μεσολόγγι. Οδομαχίες και πόλεμος σπίτι με σπίτι. Οι πολιορκημένοι έβαζαν φωτιά στο μπαρούτι, όταν δεν μπορούν ν’ αμυνθούν άλλο. Σκοτώνονταν, παίρνοντας μαζί τους όσους περισσότερους από τους εχθρούς μπορούσαν.\nΗ θυσία του Καψάλη, πίνακας του Θεόδωρου Βρυζάκη\nΟ Χρίστος Καψάλης, πρόκριτος και μπαρουτοκαπνισμένος μαχητής και στις δυο πολιορκίες, οχυρώθηκε στο σπίτι που είχε μετατρέψει σε μπαρουταποθήκη. Πολέμησε παλικαρίσια αλλά οι Τούρκοι ήταν αμέτρητοι. Όταν τελικά μπήκαν μέσα, οι κλεισμένοι καταλαβαίνουν πως έφτασε η ύστατη στιγμή. Ο Καψάλης με αναμμένο δαδί πλησιάζει τα μπαρουτοβάρελα, βάζει φωτιά κι ανατινάχτηκε στον αέρα, παίρνοντας μαζί του κι όσους από τους εχθρούς είχαν πλησιάσει.\nΤο πρωί, κάθε αντίσταση είχε καμφθεί. Το Μεσολόγγι είχε πέσει. Ύψωσαν την τουρκική σημαία στις 11 Απρίλη του 1826.\nΣαν ξημέρωσε η 13 του Απρίλη είκοσι σπίτια μείνανε όλα κι όλα όρθια στο Μεσολόγγι. Στις πλατείες στα χαντάκια, στα στενοσόκακα χιλιάδες οι σκοτωμένοι και στη λιμνοθάλασσα πλέουν αμέτρητα κουφάρια.\nΟ Κιουταχής και ο Ιμπραήμ βγάζουν το τελευταίο τους μπουγιουρντί: να μαζευτούν όλα τα κουφάρια, να σκαφτούν οι τάφοι, να ξεθάψουν τους νεκρούς, να κάνουν σωρούς για να τα κάψουν. Προηγουμένως όμως βάζουν ανθρώπους να κόβουν και να μαζεύουν τα αφτιά των νεκρών, τα αρμαθιάζουν και τα παστώνουν με αλάτι μέσα σε βαρέλια για να στείλουν πεσκέσι στον Σουλτάνο κι απόδειξη για το πόσο μεγάλη ήταν η εξολόθρευση των γκιαούρηδων που πήγαν να χαλάσουν το δοβλέτι. Μάζεψαν έτσι τρεις χιλιάδες ζευγάρια αυτιά.\nΜπαίνουν τέλος στο Μεσολόγγι ο Κιουταχής και ο Ιμπραήμ, συνοδευόμενοι από τους ξένους αξιωματικούς και από τους Πρόξενους στην Πάτρα της Αγγλίας, ο Φίλιπ Τζέιμ Γκρην, και της Αυστρίας, ο αβάς Δον Μικαρέλι, που έτρεξαν, μόλις μάθανε ότι έπεσε το Μεσολόγγι, να συγχαρούν τους πασάδες.\n«Αυτό στάθηκε το τέλος του Μεσολογγίου», σημειώνει ο Φωτιάδης. «Μήτε τα τόσα ασκέρια, μήτε οι τόσες αρμάδες, μήτε οι τόσες τέχνες των Ευρωπαίων, μήτε η αρρώστια μπόρεσαν να γονατίσουν τους υπερασπιστές του. Τους λύγισε η πείνα, που κανείς αντρειωμένος δεν τη νίκησε ποτέ. Μα ούτε και τότε παραδόθηκαν. Προτίμησαν να μείνουν λεύτεροι».\nΗ νίκη αυτή στο Μεσολόγγι και η κατάληψη της Αθήνας που ακολούθησε, έμοιασε να σημαίνει το τέλος της εξέγερσης. Αντίθετα όμως αυτή η σφαγή ταρακούνησε τους λαούς του κόσμου και σήμανε την αρχή της τελικής επικράτησης της Ελληνικής Επανάστασης.\nΤο ηρωικό Μεσολόγγι έμεινε κάτω από την τουρκική κυριαρχία για τρία ακόμη χρόνια. Στις, 2 Μάη του 1829 υπογράφεται συνθήκη με την οποία η πόλη παραδόθηκε στο νέο ελληνικό κράτος. Από τις 10 Μάη 1829 οι Μεσολογγίτες επιστρέφουν στην έρημη πόλη. Τα ιερά του χώματα, ελεύθερα πια, ξαναγεμίζουν ζωή.\nΗΜΕΡΟΔΡΟΜΟΣ 10 Απρίλη 2019\n— Γ. Κορδάτου, «Μεγάλη Ιστορια της Ελλάδας» τόμος Χ, Εκδόσεις 20ος αιώνας.\n–Δημήτρη Φωτιάδη, «Το Μεσολόγγι», Εκδόσεις Δωρικός.\n– Νικολάου Κασομούλη, «Ενθυμήματα Στρατιωτικά της Επαναστάσεως των Ελλήνων 1821 – 1833», Χορηγία Παγκείου Επιτροπ0ής, Αθήναι 1941\n— Ζιλμπέρ Σινουέ, «Μοχάμετ Αλι – ο τελευταίος φαραώ της Αιγύπτου», εκδόσεις Ψυχογιός\nΠΗΓΗ: wikipedia - imerodromos


Ρέντσι: «Μπορούμε να εργαστούμε μαζί με τους Έλληνες»\nΠρώτη καταχώρηση: Παρασκευή, 9 Σεπτεμβρίου 2016, 00:56\n«Μπορούμε να εργαστούμε μαζί με τους Έλληνες», δήλωσε ο Ιταλός πρωθυπουργός Ματέο Ρέντσι, απαντώντας, σε ερώτηση του Ιταλού δημοσιογράφου Τζιάννι Ριόττα, στο φεστιβάλ της «Λ΄Ουνιτά», στην Φλωρεντία. «Αύριο θα δω και τον πρόεδρο Ολάντ, μαζί με όλους τους άλλους ηγέτες», πρόσθεσε ο Ρέντσι.\n«Τα τελευταία δυο χρόνια, στην Ιταλία κάναμε τις μεταρρυθμίσεις μας. Υπάρχουν ακόμη πολλές κατηγορίες που υποφέρουν, αλλά βλέπουμε ότι η χώρα μας μπήκε σε θετική τροχιά. Δεν φτάνει, όμως. Ή αλλάζουμε την Ευρώπη, ή δεν θα κερδίσουμε την πρόκληση. Αν η Ευρώπη γίνει μόνον ένα σύνολο τεχνοκρατικών κανόνων, δεν θα μπορούμε να είμαστε, πλέον, συνεπείς με την Ιστορία μας», υπογράμμισε ο επικεφαλής του Δημοκρατικού Κόμματος .\nΣτην συνέχεια, αναφερόμενος, πάντα, στην σημερινή «Σύνοδο του Νότου», θέλησε να υπογραμμίσει:\n«Τι θα κάνουμε σήμερα στην Αθήνα; Πρέπει να προσπαθήσουμε να πετύχουμε μια νέα εκκίνηση, με σημείο αναφοράς το πνεύμα του Βεντοτένε, το νησί που επισκεφθήκαμε πριν σχεδόν έναν μήνα με την 'Αγγελα Μέρκελ και τον Φρανσουά Ολάντ, και στο οποίο εξόριστοι του φασισμού, έγραψαν το πρώτο μανιφέστο για μια ενωμένη και ομόσπονδη Ευρώπη, με επικεφαλής τον Αλτιέρο Σπινέλλι. Η Ιταλία, κατά την πιο σκοτεινή ιστορική φάση της, την περίοδο του φασισμού, οικοδόμησε το μεγάλο ευρωπαϊκό όνειρο. Με ετούτο το πνεύμα, στην Αθήνα, θα πρέπει να εργασθούμε και να ζητήσουμε ακριβώς αυτό: μια Ευρώπη η οποία να εκφράζεται λιγότερο από τις τράπεζες και την δραστηριότητα των χρηματιστών και περισσότερο από τα προγράμματα Erasmus και τις οικογένειες. Μια Ευρώπη η οποία να αρχίσει να κάνει περισσότερες επενδύσεις, αντί να συνεχίσει να μας ζαλίζει με την λιτότητα. Μια Ευρώπη η οποία να μην στρέφει το βλέμμα της προς άλλη κατεύθυνση, όταν έρχεται αντιμέτωπη με την μετανάστευση. Η οποία να μην προσποιείται ότι δεν καταλαβαίνει τι συμβαίνει στην Μεσόγειο και όχι μόνον».\n«Σήμερα θα ζητήσουμε από τον Αλέξη Τσίπρα και από όλους τους υπόλοιπους ηγέτες να μας στηρίξουν στην προάσπιση των αξιών αυτών», δήλωσε στην συνέχεια ο κεντροαριστερός επικεφαλής της κυβέρνησης της Ρώμης.\nΤελευταία ενημέρωση: Παρασκευή, 9 Σεπτεμβρίου 2016, 01:00


Η τοποθέτηση των προϊόντων: τέχνη ή στρατηγική; – The E square Project\nΗ πανδημία του κορωνοϊού που βιώνουμε αναγκάζει εκατομμύρια ανθρώπους παγκοσμίως να εγκαταλήψουν την μέχρι πρότινος καθημερινότητά τους και να προσαρμόσουν τις εργασίες και ασχολίες τους σε συνθήκες «κοινωνικής απόστασης», εγκλεισμού ακόμα και απομόνωσης. Σε τέτοιες υγειονομικές κρίσεις, οι κοινωνίες στρέφονται αναπόφευκτα στην κατανάλωση απαραίτητων ειδών διαβίωσης με σημαντικότερα τα φάρμακα και τα τρόφιμα. Οι δύο κατηγορίες ειδών διατίθενται στους καταναλωτές μέσω του λιανικού εμπορίου, το οποίο στις μέρες μας έχει αναπτύξει ιδιαίτερες στρατηγικές προώθησης και διανομής προϊόντων. Μία υγειονομική κρίση όπως αυτή του κορωνοϊού δεν είναι ικανή να σταματήσει τον ανταγωνισμό των εταιριών. Για τον λόγο αυτό, μια βασική κατανόηση των τεχνικών προώθησης δεν παύει ποτέ να είναι χρήσιμη και επίκαιρη.\nΤις περισσότερες φορές, σε μια αγορά λιανικού εμπορίου, όπως ένα super market τα προϊόντα είναι κατανεμημένα σε τμήματα. Το κάθε τμήμα συνήθως φιλοξενεί εναλλακτικές προτάσεις του ίδιου αγαθού αλλά από διαφορετική εταιρία. Τα καταστήματα πρέπει να εκθέσουν όλα τα προϊόντα τους με σκοπό την μεγαλύτερη δυνατή κερδοφορία στον περιορισμένο χώρο που διαθέτουν. Ποια είναι, όμως, τα κριτήρια σύμφωνα με τα οποία τα προϊόντα τοποθετούνται στα ράφια και πώς επιλέγεται η γενικότερη θέση μέσα στο κατάστημα;\nΤα ράφια μιας υπεραγοράς είναι ένας ενοικιαζόμενος χώρος. Διατίθεται από τις υπεραγορές και ενοικιάζεται από τις εταιρείες προϊόντων. Έτσι λοιπόν, αναπόφευκτα, οι θέσεις στα ράφια δημοπρατούνται, οι εταιρείες κάνουν προσφορές και εκείνη που θα καταβάλει το μεγαλύτερο αντίτιμο κατοχυρώνει και την καλύτερη θέση στη σειρά των ραφιών που είναι εκείνη στην ευθεία των ματιών.\nΣτη συνέχεια, καταλαμβάνονται και οι υπόλοιπες θέσεις στα ράφια ανάλογα με τις προσφορές των εταιρειών. Κατά κανόνα στο ύψος του ματιού τοποθετούνται προϊόντα μεσαίων τιμών ενώ τα φθηνότερα τοποθετούνται σε χαμηλότερα ράφια και τα ακριβότερα σε υψηλότερα. Ειδική περίπτωση αποτελούν οι προσφορές οι οποίες τίθενται σε μια περίοπτη θέση για να προσελκύσουν πάντα τους καταναλωτές. Ο στόχος είναι οι καταναλωτές να έχουν πρόσβαση στα προϊόντα από τα οποία το κάθε κατάστημα έχει το μεγαλύτερο όφελος.\n“Στο ύψος του ματιού τοποθετούνται τα πιο επώνυμα προϊόντα, εκείνα δηλαδή που είναι γνωστά από διαφημίσεις.”\nΠολλές φορές η ίδια η εταιρία νοικιάζει έναν ευρύτερο χώρο στο κατάστημα. Στη περίπτωση αυτή η κατανομή των προϊόντων αποφασίζεται από την ίδια την εταιρία. Σε πρώτο πλάνο συναντάμε τα προϊόντα που η εταιρία θέλει να προωθήσει. Συχνά αυτά μπορεί να είναι νέα είδη με σκοπό να τα γνωρίσει ο καταναλωτής και να τα εντάξει στις συνήθειες του. Κατά συνέπεια, προϊόντα γνωστά και παγιωμένα στη συνείδηση του καταναλωτή τοποθετούνται σε χαμηλά ή ψηλά ράφια.\nΠιο συγκεκριμένα θα λέγαμε σε ένα τομέα ο παραδοσιακός τοματοπελτές τοποθετείται στα χαμηλότερα ράφια ενώ σε εκείνα στο ύψος του ματιού τοποθετούνται σάλτσες πιο βελτιωμένες δηλαδή με φυσικά συστατικά πχ σάλτσες με ψιλοκομμένα κομματάκια ντομάτας.\nΣε ράφια ψηλότερα από το ύψος του ματιού τοποθετούνται προϊόντα πιο εξειδικευμένης κατανάλωσης όπως κάποιες σάλτσες με εξωτικές γεύσεις. Εξάλλου αυτή η τοποθέτηση δεν θα αποτελέσει πρόβλημα για τις πωλήσεις τους αφού ο καταναλωτής τα γνωρίζει και θα τα αναζητήσει ανεξάρτητα από την θέση τους.\n“Τα είδη πρώτης ανάγκης τοποθετούνται στο βάθος του καταστήματος.”\nΈνα σημαντικό κριτήριο τοποθέτησης είναι η ομαδοποίηση των αγαθών σύμφωνα με το είδος τους. Συνηθίζεται, όλα τα προϊόντα του ίδιου είδους να είναι στα ίδια ή σε γειτονικά ράφια. Επίσης, η ομαδοποίηση αφορά όχι μόνο τα προϊόντα της ίδιας κατηγορίας, αλλά και αυτά που συνδέονται μεταξύ τους, όπως έιναι τα αλκοολούχα ποτά και οι ξηροί καρποί. Η ομαδοποίηση δεν γίνεται μόνο για πρακτικούς αλλά ακόμα και για προωθητικούς λόγους. Παρατηρούμε, για παράδειγμα, ότι δίπλα σε επώνυμα προϊόντα με μεγάλη παρουσία στην αγορά, τοποθετούνται λιγότερο γνωστά προϊόντα ως ένδειξη ίσης ποιότητας.\nΕκτός από τα ράφια, σημασία για ένα προϊόν αλλά και για το ίδιο το κατάστημα έχει και ο γενικότερος χώρος στον οποίο τοποθετείται. Κάθε εκατοστό χώρου πρέπει να αξιοποιηθεί στρατηγικά. Για παράδειγμα, τα είδη πρώτης ανάγκης τοποθετούνται στο βάθος του καταστήματος ώστε ο καταναλωτής, προκειμένου να τα προμηθευτεί, να διασχίσει μεγάλο μέρος του καταστήματος και άρα να εκτεθεί σε περισσότερα προϊόντα. Αντιθέτως, τα προϊόντα που δημιουργούν ευχάριστη διάθεση στον καταναλωτή τοποθετούνται κατά κανόνα στην είσοδο του καταστήματος, ώστε να τον προϊδεάσει για μια ευχάριστη καταναλωτική εμπειρία. Σε αυτή την κατηγορία ανήκουν τα αρτοσκευάσματα και γλυκά, των οποίων η όψη καλεί τον καταναλωτή να παραμείνει στο κατάστημα και…να αγοράσει περισσότερα. Με παρόμοια λογική, προϊόντα με χαμηλή τιμή όπως τσίχλες και καραμέλες τοποθετούνται κοντά στα ταμεία, ώστε οι πελάτες που αναμένουν στις ουρές των ταμείων να έχουν την ευκαιρία για μερικές αγορές τελευταίας στιγμής. Έτσι κάθε λεπτό παραμονής τους στο κατάστημα αξιοποιείται εμπορικά. Τέλος, μια ιδιαίτερη στρατηγική τοποθέτηση είναι τα σημεία όπου ο καταναλωτής αλλάζει διάδρομο κάνει δηλαδή στροφή 180 μοιρών και έχει μεγαλύτερη ορατότητα.\nΗ τοποθέτηση των προϊόντων σε ράφια είναι μια τέχνη η οποία χρησιμοποίει πορίσματα πολλών κλάδων που μελετούν τον άνθρωπο όπως η ψυχολογία και η νευροφυσιολογία, εφόσον οι αισθήσεις και τα ερεθίσματα των πελατών παίζουν πρωτεύοντα ρόλο και ωθούν τον καταναλωτή σε αγορά ειδών που ίσως να μην χρειάζεται πραγματικά. Έχει παρατηρηθεί πως μεγάλο μερίδιο αγορών, ανήκει στις αυθόρμητες-παρορμητικές αγορές που αποφασίζονται μετά την είσοδο του καταναλωτή στο κατάστημα. Δεν είναι, λοιπόν, τυχαίο ότι η τεχνική τοποθέτησης των προϊόντων αποτελεί κορυφαίο μέλημα των super markets.\nΗ επιτυχία της προώθησης μιας επιχείρησης λιανικού εμπορίου εξαρτάται κατά βάση από τη σωστή τοποθέτηση των αγαθών στον χώρο. Ο καταναλωτής χωρίς να το καταλάβει αλληλεπιδρά με το ειδικά προσαρμοσμένο περιβάλλον του καταστήματος και παρασύρεται θελημένα ή αθέλητα στο παιχνίδι του καταναλωτισμού. Η προβολή είναι τέτοια που πολλές φορές ο καταναλωτής ξεχνά τις ανάγκες του και παρασύρεται σε άλλες αγορές από αυτές που αρχικά είχε προγραμματίσει. Την επόμενη φορά, λοιπόν, που θα μπείτε σε ένα κατάστημα σκεφτείτε! Γιατί βλέπω κάθε προϊόν στη θέση που είναι;\nΜάρκετινγκ λιανικού και χονδρικού εμπορίου, Ν.Παπαβασιλείου & Γ. Μπάλτας, εκδόσεις Rosili\nΣυμπεριφορά Καταναλωτή και Στρατηγική Μάρκετινγκ, Γ. Σιώμκος, Εκδόσεις Σταμούλη\niarep.org (International Association for Research in Economic Psychology)\nΗ Ελεονώρα είναι φοιτήτρια οικονομικής επιστήμης στο Οικονομικό Πανεπιστήμιο Αθηνών και έχει ενεργή εθελοντική δράση. Συμμετέχει ως μέλος σε δράσεις των Δομών Στήριξης στα Παιδικά Χωριά SOS, ενώ ασχολείται με θέματα επιχειρήσεων με ειδίκευση στο μάρκετινγκ. Είναι μέλος του E square Project.\nTags: αγορά, κορωνοϊός, σούπερ μαρκετ, στρατηγική, τοποθέτηση προϊόντος


Δυάδα αποθεραπείαςΑκόμα ένα γεμάτο Σαββατοκύριακο αποτελεί πλέον παρελθόν και σήμερα μένουν τα... απόνερα. Πιο συγκεκριμένα, θα πάω χαλαρά με μια δυάδα η οποία βέβαια μπορεί να Στηρίγματα σε τρεις βαρβάτες έδρεςΣκάλισα πολύ το σημερινό πρόγραμμα για να βγάλω τρία δυνατά σημεία. Κατέληξα σε τρεις άσους τους οποίους θα παίξω μονούς αλλά θα ρίξω ψιλά και Ένα απ' όλα με σύστημαΠολλά τα σημερινά ματς. Με προσοχή διάλεξα ένα σημείο από Σούπερ Λίγκα, Πρέμιερ Λιγκ, Καμπιονάτο και Μπουντεσλίγκα. Η Μπέρνλι πιστεύω ότι δεν θα χάσει από Μικρές ΓαλλιδούλεςΣήμα κατατεθέν της Παρασκευής είναι η Ligue 2. Κι επειδή δεν μού γεμίζει τίποτα το μάτι από το υπόλοιπο πρόγραμμα της ημέρας θα πάρω τρεις 13 Σκοράκια στο Europa LeagueΜου στέλνετε πολλά mail και ζητάτε να ανεβάσω σκοράκια για το champions league και το europa league. Θα σας την κάνω τη χάρη σήμερα, όχι Europa League: Μια εξάδα με Χ!Μια εξάδα με ισοπαλίες έχω επιλέξει για σήμερα. Προσωπικά θα τα παίξω όλα μονά, αλλά φυσικά θα ρίξω και ένα γερό σύστημα που θα ζητάω ΠΡΟΤΑΣΕΙΣ ΕΚΤΟΣ ΤΣΑΜΠΙΟΝΣ ΛΙΓΚ


120613 - Stis amarties 11\nΣτις Αμαρτίες του Καιρού μας (11ο)\n«Βγάζουν στο σφυρί το Σκοπευτήριο Καισαριανής»\nΑφιέρωμα στους αρχηγούς των αχυροκομμάτων, στους ψηφοφόρους τους και στους …ηγέτες της κατακερματισμένης Αριστεράς… Αριστερά, μας πήραν όχι μόνο τις ιδέες αλλά και τα ιμάτιά μας\nΔιαβάζουμε την ξεδιάντροπη, απάνθρωπη και βάρβαρη είδηση ότι, «Βγάζουν στο σφυρί το Σκοπευτήριο Καισαριανής», η οποία, είδηση, δυστυχώς, δένει στον αστερισμό: «Στις Αμαρτίες του Καιρού μας».\nΟι «πολιτικές» εκπλήξεις, ακόμα και όταν είναι αρνητικές, δεν υφίστανται πλέον. Στον ρου των αποικιοκρατών ξεπουλιούνται όλα. Μένουν μόνο, ακόμα, οι μάνες μας και οι κόρες μας, ενώ παράλληλα μεγαλώνει η γαϊδουριά και η αναισθησία της τροϊκανής συμμορίας που έχει ξεπεράσει κάθε προηγούμενο όριο εγκληματικότητας. Και λέμε συμμορία και εγκληματικότητα διότι, όπως πληροφορούμαστε, όταν ξεπουλούνε και Ιστορικά Μνημεία της Χώρας μας, αν δεν είναι συμμορία που διαπράττει εθνικό έγκλημα τι άλλο μπορεί να είναι; Μήπως μια… σύγχρονη γενοκτονία;\n«Το Σκοπευτήριο αποτελεί μνημείο παγκόσμιας αναγνώρισης και ως τέτοιο ανήκει στον ελληνικό λαό και ειδικότερα στο Δήμο Καισαριανής που έχει τη δυνατότητα να αναδείξει αυτόν το μοναδικό χώρο… Είναι ακατανόητο ένας ιστορικές χώρος να πάει για πούλημα. Το επόμενο βήμα θα είναι η πώληση της Ακρόπολης!» τονίζει στην «Ε» ο δήμαρχος Καισαριανής Αντώνης Καμπάκας».\nΤελικά, μήπως όλοι οι έλληνες είναι άρρωστοι; Μήπως είναι παροπλισμένοι, γυψωμένοι; Μήπως είναι υπνωτισμένοι και παραμυθιασμένοι; Σίγουρο είναι ότι δεν είναι καλά. Τι περιμένουν ακόμα; Δε νιώθουν το παλούκι πως το τρώνε και δεν αντιλαμβάνονται τη λάσπη και το λούκι που τους έχουν σφηνώσει;\nΠού είναι η Αριστερά των μεγάλων αναστημάτων των δεκαετιών της Εθνικής Αντίστασης, του Άρη, του Μπελογιάννη, του Λαμπράκη, του Πέτρουλα και άλλων; Τι κάνει ο Σύριζα και το ΚΚΕ («πρωταγωνιστές» της σημερινής Αριστεράς….;) Λένε ό χ ι για να μας θυμίζουνε πως συγγενεύουν με τα «κοράκια» που ξέρουν να κάνουν μόνο «κρα!» ή αποτελούν μέρος του παιχνιδιού, ιδιαίτερα ο Σύριζα που πολλές φορές μας θυμίζει την Παπανδρεακή δυναστεία της δεκαετίας του 1980 και όχι μόνο;\nΑλλά και το ΚΚΕ τι το διαφορετικό κάνει; Μιλά για συνεργασία και τη δολοφονεί; Κρίμα στους αγώνες του των παλιότερων εποχών. Τώρα έχει ενσωματωθεί με το σύστημα, δεν τολμά να το αγγίξει, του ενδιαφέρουν οι μετρημένοι κούκοι του στη βουλή και από θέση ασφαλείας ασκεί κριτική προς κάθε κατεύθυνση. Με άλλα λόγια! Λόγια, λόγια, λόγια!! Μόνο που στην πράξη η ευκαιρία που του δόθηκε να αναλάβει τα ηνία της Χώρας την κλώτσησε. Κατά την ταπεινή μας άποψη, αυτό εξακολουθεί και κάνει και σήμερα. Ταξικός του αντίπαλος και εχθρός δεν είναι η τρόικα αλλά ο Σύριζα. Εκεί δείχνει και δίνει το καλλίτερο εαυτό του.\nΤάχα, τι άλλο να περιμένουν οι γηγενείς έλληνες πολίτες του καναπέ, οι καλοπερασάκηδες, οι επαίτες των προσκυνημάτων και των υποσχέσεων; Μήπως περιμένουν να δούνε πάνω τους τον αγά με τη χατζάρα και να τον λένε σφάξε με αγά να αγιάσω ή περιμένουν να πεθάνει η μάνα τους για να δούνε ότι υπάρχει θάνατος; Μα και αυτό ήδη δεν έχει γίνει; Όταν Μνημεία Μεγάλων Μεγεθών μέσω μαφιόζων δοσίλογων ανθελλήνων παίρνουν τους δρόμους της βρώμικης καπιταλιστικής αγοράς απογυμνώνοντας την Ιστορία του τόπου μας, αν δεν είναι θάνατος της ίδιας της μάνας μας, τι άλλο μπορεί να είναι;\nΜήπως είναι η περιβόητη …ανάπτυξη του κυρίου Σαμαρά και των συνεργατών του που διαπασών διαλαλούν και βρωμίζουν τα έτσι και αλλιώς βρώμικα κανάλια με τις αδιανόητες σε συχνότητα εμφανίσεις τους ή η περιβόητη παθητική στάση των κομμάτων της Αριστεράς, η οποία, όχι μόνο δεν πείθει τον κόσμο (της), αλλά, -εσκεμμένα ή μη- παραδόξως με τα «όχι» της και την «αυστηρή» κριτική προς τους κυβερνώντες, βοηθά στο εγκληματικό έργο της τροϊκανής κυβέρνησης και εν πάση περιπτώσει για όλο το ερυωαλαλούμ που έχουμε περιέλθει, έχει να «φάει» μεγάλο κομμάτι ευθύνης. Έτσι για να λέμε τα πράγματα όπως δείχνουν και όχι όπως «όποιοι» θέλουν να τα λέμε… Τι και αν ανήκουμε στον αστερισμό της Αριστεράς! Τις δικές της αδυναμίες ποιος θα τις καταγράψει;\nΕάν και εφόσον η Αριστερά δεν κάνει κοινό μέτωπο με τον ίδιο της τον εαυτό ξεπερνώντας τις όποιες ηλίθιες «ιδεολογικές» αδυναμίες…, (η σημερινή Αριστερά ιδιαίτερα του ΚΚΕ και του Σύριζα, δυστυχώς, με ελάχιστες εξαιρέσεις αγωνιστών, την ιδεολογία τους κάπου στην πορεία την έχουν χάσει και επιδίδονται στον ανταγωνισμό του θεαθήναι- προϊόν της καθεστηκυίας τάξης, στα κανάλια χαζεύουν και αυτοί και έχουν καταγραφεί σαν ανόητες φιγούρες …,)ας το πάρουν χαμπάρι πως το παιχνίδι η Ελλάδα και οι Πολίτες της «θα» το έχουν χάσει και η Αριστερά θα περάσει στο πάνθεο των… ιδεολογικών ξεπερασμένων βρικολάκων.\nΠαρεμπιπτόντως, πρόσφατα νέες δημοσκοπήσεις δίνουν στη ΝΔ «προβάδισμα» έναντι του Σύριζα!!. Ασφαλώς ο Σύριζα είναι κόμμα εξουσίας και ανέκαθεν οι… σφυγμομετρητές, -όργανα του συστήματος-, παίζανε το παιχνίδι της άθλιας προπαγάνδας και του αποπροσανατολισμού, όπως τα ξένα κέντρα επιθυμούσαν, ανεβάζοντας μια δοτή, στην ουσία, κυβέρνηση από το διπολικό σύμπλεγμα των τρωκτικών, διαλύοντας και περιθωριοποιώντας την Αριστερά. -Τάχα αυτό δε γίνεται και σήμερα;\nΒέβαια τις δημοσκοπήσεις εμείς δεν τις πιστεύουμε, αλλά στην Ελλάδα των «μεγάλων ελλήνων»-λαμόγιων εκτός δηλαδή των κομματικών μιασμάτων, υπάρχουν και τα χαϊβάνια, οι λούμπεν προλετάριοι και το εννοούμε, επαναλαμβάνουμε ότι υπάρχουν και τα κόμματα της Αριστεράς, που το ένα βγάζει το μάτι του άλλου και ας ελπίσουμε ότι το προβάδισμα της ΝΔ δεν θα έχει σχέση με τις επόμενες εκλογές…\nΑριστερά, μας πήραν όχι μόνο τις ιδέες αλλά και τα ιμάτιά μας…


Βόρεια Εύβοια: Για ένατη μέρα καταστροφές από την πυρκαγιά | Ημεροδρόμος\nΒόρεια Εύβοια: Για ένατη μέρα καταστροφές από την πυρκαγιά\nΗΜΕΡΟΔΡΟΜΟΣ Κοινωνία 11 Αυγούστου 2021\nΜαίνεται για ένατη μέρα η μεγάλη πυρκαγιά στη Β. Εύβοια.\nΣτο Ασμήνι, μετά την απειλή του μεσημεριού, το μέτωπο έχει περιοριστεί. Οι αναζωπυρώσεις συνεχίζουν και χρειάζονται παρεμβάσεις στην περιοχή όπου βρίσκεται το μοναστήρι της Παναγίας Ντινιούς. Ανάμεσα σε Γαλατσώνα και Αβγαριά οι αναζωπυρώσεις δεν έχουν τέλος.\n(Επισκέψεις: 144 φορές, όπου 1 ημερήσιες)\nΕτικέτες: ΒΟΡΕΙΑ ΕΥΒΟΙΑ\nΒ. Εύβοια: Ο πρωθυπουργός αρνήθηκε να δεχθεί αντιπροσωπεία των πυρόπληκτων\nEκπρόσωπος της κυβερνητικής αντιπροσωπείας που τους συνάντησε για να παραλάβει το ψήφισμα τους απαξίωσε λέγοντας τους πως «κάνατε το κομμάτι σας, αρκετά»!\nΗΜΕΡΟΔΡΟΜΟΣ Πολιτική 14 Δεκεμβρίου 2021\nΒ. Εύβοια: Κινητοποίηση έξω από το χώρο που βρίσκεται ο πρωθυπουργός\nΒόρεια Εύβοια: Αγωνιστική «υποδοχή» στον πρωθυπουργό ετοιμάζουν οι πυρόπληκτοι\nΗΜΕΡΟΔΡΟΜΟΣ Κοινωνία 9 Δεκεμβρίου 2021\nΗ Λύση Είσαι Εσύ! — Μεγάλος Virtual τηλε-μαραθώνιος για την Βόρεια Εύβοια\nΓια την Κατασκευή Αθλητικών και Ψυχαγωγικών Εγκαταστάσεων στις γειτονιές της Βόρειας Εύβοιας! - Online Ζωντανά από τις 6 Νοεμβρίου μέχρι 7 Νοεμβρίου\nΗΜΕΡΟΔΡΟΜΟΣ Κοινωνία 5 Νοεμβρίου 2021\nΜεγάλο συλλαλητήριο πληγέντων από φυσικές καταστροφές\nΣτο Σύνταγμα το Σάββατο\nΑρνιακός: Κάνω έκκληση στους κατοίκους της Β. Εύβοιας να εγκαταλείψουν τα σπίτια τους\nΚυβέρνηση: Για τις πλημμύρες στην Εύβοια φταίει… ο Θεός! (ΒΙΝΤΕΟ)\n22 Ιανουαρίου 1951: Εκτελούνται οι Σταύρος… από ΗΜΕΡΟΔΡΟΜΟΣ 22 Ιανουαρίου 2022


Νέο περιστατικό σεξιστικής επίθεσης στο κέντρο του Ηρακλείου | Η Εφημερίδα των Συντακτών\nΌπως αναφέρει η ανάρτηση, το περιστατικό σημειώθηκε τα ξημερώματα της Κυριακής στο πάρκο Θεοτοκόπουλου, μετά την ολοκλήρωση του live στον χώρο του πάρκου στο πλαίσιο των εκδηλώσεων για τα 19 λειτουργίας της κατάληψης του Ευαγγελισμού.\nΣύμφωνα με την Φεμινιστική Αλληλεγγύη Ηρακλείου, αφού ο κόσμος είχε ήδη αραιώσει, μια παρέα queer ατόμων βρέθηκαν να διασκεδάζουν στον χώρο όταν μια παρέα αντρών άρχισε να σχολιάζει μία κοπέλα για το σώμα της με σεξιστικά σχόλια. Στην συνέχεια, ενεπλάκησαν όλο και περισσότερα άτομα και από τις δύο πλευρές, γεγονός που οδήγησε στην κλιμάκωση της βίας, με χρήση ακραία σεξιστικών και ομοφοβικών δηλώσεων και απειλών.\nΤο αποκορύφωμα, σύμφωνα με την καταγγελία, ήταν όταν άτομο της παρέας αντρών έσπασε μπουκάλι και έτρεξε να επιτεθεί σε άτομο της παρέας που βρισκόταν εκεί, χωρίς ευτυχώς να κλιμακωθεί περαιτέρω η κατάσταση.\n«Αυτό το περιστατικό δεν είναι ένα μεμονωμένο περιστατικό. Τον τελευταίο μήνα έχουν καταγραφεί ακόμη τρεις ομοφοβικές και πολυάριθμες σεξιστικές επιθέσεις στο δημόσιο χώρο του Ηρακλείου. Το πάρκο Θεοτοκοπούλου είναι ένας χώρος ανοιχτός για όλα μας, και για αυτό ακριβώς ρατσιστικές, ομοφοβικές, σεξιστικές και βίαιες συμπεριφορές δεν χωράνε σε αυτόν», αναφέρει η Φεμινιστική Αλληλεγγύη Ηρακλείου, τονίζοντας πως «ως queer άτομα, γυναίκες και θηλυκότητες παλεύουμε για την αδιαπραγμάτευτη ύπαρξή μας στον δημόσιο χώρο χωρίς φόβο».\nΣημειώνεται πως το απόγευμα της Κυριακής μέλη της Φεμινιστική Αλληλεγγύη Ηρακλείου πραγματοποίησαν παρέμβαση με πανό στο πάρκο, διαμαρτυρόμενοι για τη σεξιστική βία και τις επιθέσεις σε γυναίκες και queer άτομα, υπογραμμίζοντας πως τον τελευταίο μήνα έχουν καταγραφεί ακόμη τρεις ομοφοβικές και πολυάριθμες σεξιστικές επιθέσεις στο δημόσιο χώρο του Ηρακλείου.\n«Σήμερα (σσ Κυριακή) τα ξημερώματα, αρκετή ώρα μετά την ολοκλήρωση του hip-hop live στον χώρο του πάρκου Θεοτοκόπουλου στο πλαίσιο των γενεθλίων του Ευαγγελισμού, αφού ο κόσμος είχε ήδη αραιώσει, μια παρέα queer ατόμων βρεθήκαμε να διασκεδάζουμε στον χώρο.\nΟταν αντιληφθήκαμε ότι μία παρέα ανδρών σχολίαζε παραβιαστικά μια κοπέλα της παρέας, πήγαμε να διεκδικήσουμε ότι αυτό θα σταματήσει. Η παρέα των ανδρών θεώρησε ότι έχει αυτονόητο δικαίωμα στα σεξιστικά σχόλια και στην αντικειμενοποίηση του γυναικείου σώματος και κράτησε μια επιθετική στάση. Στην συνέχεια, ενεπλάκησαν όλο και περισσότερα άτομα και από τις δύο πλευρές, γεγονός που οδήγησε στην κλιμάκωση της βίας, με χρήση ακραία σεξιστικών και ομοφοβικών δηλώσεων και απειλές για τις ζωές μας. .Το αποκορύφωμα ήταν όταν άτομο της παρέας αντρών έσπασε μπουκάλι και έτρεξε να επιτεθεί σε άτομο της παρέας μας. Ευτυχώς, η επίθεση σταμάτησε χωρίς να σημαίνει ότι η κατάσταση δεν ξέφυγε από τον έλεγχο.\nΑυτό το περιστατικό δεν είναι ένα μεμονωμένο περιστατικό. Τον τελευταίο μήνα έχουν καταγραφεί ακόμη τρεις ομοφοβικές και πολυάριθμες σεξιστικές επιθέσεις στο δημόσιο χώρο του Ηρακλείου. Το πάρκο Θεοτοκοπούλου είναι ένας χώρος ανοιχτός για όλα μας, και για αυτό ακριβώς ρατσιστικές, ομοφοβικές, σεξιστικές και βίαιες συμπεριφορές δεν χωράνε σε αυτόν.\nΩς queer άτομα, γυναίκες και θηλυκότητες παλεύουμε για την αδιαπραγμάτευτη ύπαρξή μας στον δημόσιο χώρο χωρίς φόβο. Διεκδικούμε το πάρκο και για εμάς με την συνεχή παρουσία μας και θα βρισκόμαστε εδώ και θα δίνουμε απάντηση σε κάθε συμπεριφορά που μας υποβιβάζει και δεν σέβεται τα δικαιώματά μας».


Ζώδια - Freegossip\nOn\t9 Μάρτιος 2021\nTα ζώδια σήμερα 9 Μαρτίου: Είσοδος της Σελήνης στον Υδροχόο φέρνει πρωτοποριακές ιδέες. Η εμφάνιση της Σελήνης στον Υδροχόο φέρνει κοινωνικά ανοίγματα, διευρύνονται οι γνωριμίες, θα υπάρξουν συναναστροφές που θα βοηθήσουν στην πνευματική ανανέωση. Έμφαση θα δοθεί σε ζητήματα κοινωνικής προσφοράς και αλληλεγγύης, το ενδιαφέρον...\nΠώς θα είναι η Τρίτη σου; Τι προβλέπει το ζώδιο και ο ωροσκόπος σου σύμφωνα με την αστρολόγο Λίτσα Πετρίδη; ΚριόςΣήμερα η όψη Αφροδίτης – Ουρανού που επηρεάζει το πρώτο.\nΠώς θα είναι η Δευτέρα σου; Με τι κέφια ξεκινάει η εβδομάδα σύμφωνα με την αστρολόγο Λίτσα Πετρίδη; Τι προβλέπει το ζώδιο και ο ωροσκόπος σου; ΚριόςΗ Σελήνη σήμερα κινείται στον τομέα των πόρων σου. Έτσι μπορείς να καταστρώσεις τις στρατηγικές που πρέπει να ακολουθήσεις,...\nΠώς θα είναι η Κυριακή σου σύμφωνα με την αστρολόγο Λίτσα Πετρίδη; Τι προβλέπει το ζώδιο και ο ωροσκόπος σου; ΚριόςΣήμερα μπορεί να νιώσεις μια συναισθηματική ανάγκη να ξεφύγεις από.\nΠώς θα είναι το Σάββατό σου σύμφωνα με την αστρολόγο Λίτσα Πετρίδη; Τι προβλέπει το ζώδιο και ο ωροσκόπος σου; ΚριόςΗ Σελήνη σε προδιαθέτει σήμερα να αντιμετωπίσεις τα πάντα σαν.\nΠώς θα είναι η Παρασκευή σου σύμφωνα με την αστρολόγο Λίτσα Πετρίδη; Τι προβλέπει το ζώδιο και ο ωροσκόπος σου; ΚριόςΣήμερα ο Ήλιος αντιτίθεται στον Ποσειδώνα και μπορείς να παλέψεις για την εύρεση μιας υγιούς ισορροπίας μεταξύ εργασίας και ανάπαυσης ή μεταξύ σωματικής, ψυχικής και...\nΑυτά είναι τα πιο γενναιόδωρα ζώδια. Μάθε ποια είναι για να τα εκτιμήσεις.\nΑν υπάρχει ένα χαρακτηριστικό που αξίζει να κατακτήσουμε, αυτό είναι η γενναιοδωρία. Σε έναν κόσμο γεμάτο από εγωισμό, η γενναιοδωρία μπορεί να είναι η αχτίδα φωτός που χρειαζόμαστε μέσα στο.\nΠώς θα είναι η Πέμπτη σου; Τι προβλέπει το ζώδιο και ο ωροσκόπος σου σύμφωνα με την αστρολόγο Λίτσα Πετρίδη; ΚριόςΣήμερα έχεις το προβάδισμα στις διαπραγματεύσεις, με τον Ερμή στον τομέα της εταιρικής σχέσης σου. Ωστόσο είναι απέναντι από το Χείρωνα και μπορεί να ερμηνεύσεις...\nΠώς θα είναι η Τετάρτη σου σύμφωνα με την αστρολόγο Λίτσα Πετρίδη; Τι προβλέπει το ζώδιο και ο ωροσκόπος σου;ΚριόςΟι άλλοι σήμερα φαίνεται να αναγνωρίζουν τις προσπάθειες, τα ταλέντα ή.\nΠοια ζώδια ταλαιπωρούν οι δυσαρμονικές όψεις\nH αστρολόγος Αλίντα Κανάκη γράφει για τις δυσκολίες του Σεπτέμβρη…Ο Σεπτέμβριος θα προσφέρει κάποιες όψεις ή διελεύσεις που θα ανακουφίσουν μερικούς τυχερούς του ζωδιακού, όπως η ορθοδρόμηση του Δία, υπάρχουν όμως και άλλες που θα δημιουργήσουν δυσκολίες και προβλήματα.Στο πρώτο μισό του μήνα θα σχηματίσει...\nΠώς θα είναι η Τρίτη σου σύμφωνα με την αστρολόγο Λίτσα Πετρίδη; Τι προβλέπει το ζώδιο και ο ωροσκόπος σου;ΚριόςΗ Σελήνη συνεχίζει να επισημαίνει την ανάγκη σου για άνεση και.


Τρύφωνας Σαμαράς : Απέκτησε το πιο χαριτωμένο κατοικίδιο - Ποιος του το χάρισε | in.gr\nΟ Τρύφωνας Σαμαράς είχε μια πολύ γλυκιά προσθήκη στη ζωή του.\nΟ αγαπημένος κομμωτής είναι πλέον περήφανος κηδεμόνας ενός γλυκύτατου σκύλου ράτσας Πομεράνιαν, της Νικόλ.\nΤο όνομα του χαριτωμένου σκύλου δεν είναι τυχαίο, αφού αποτελεί φόρο τιμής στον άνθρωπο που τη δώρισε στον Τρύφωνα Σαμαρά.\nΔεν πρόκειται παρά για τον στενό φίλου του Τρύφωνα, Νίκο Κοκλώνη!\nΜάλιστα, ο γνωστός κομμωτής δεν αποχωρίζεται στιγμή το σκυλάκι του, που φαίνεται ότι πραγματικά τον έχει ξετρελάνει, και το παίρνει πάντα μαζί του.\nΑπόδειξη; Η Νικόλ έκανε την τηλεοπτική της εμφάνιση, στα γυρίσματα του Style Me Up!\nΚαι σε όλη τη διάρκεια της παρουσίας της εκεί, ο Τρύφωνας δεν μπορούσε να σταματήσει να της κάνει χαρούλες.\nΕσείς αποκτήσατε ζωάκι στην καραντίνα;\nΣχετικά άρθρα: ➤ Γιώργος Λιανός: «Δεν πρόλαβα τον τοκετό. Πρώτα είδα την κόρη μου ιντερνετικά και μετά έφτασα» ➤ Τζένιφερ Άνιστον : Ο υπέροχος συμβολισμός του τατουάζ της ➤ Μπαράκ Ομπάμα: Τα 44 τραγούδια που προτείνει για το ντους


10 ιδέες για Χριστουγεννιάτικα δώρα | Infititis\nΔεν υπάρχει τίποτα καλύτερο από το να βλέπετε τα χαμόγελα των αγαπημένων σας προσώπων όταν ανοίγουν κάποιο δώρο που τους πήρατε. Ο ήχος του περιτυλίγματος να σκίζεται είναι το καλύτερο ASMR και τα ψώνια δώρων η καλύτερη θεραπεία.\nΒέβαια ενώ το όλο κόνσεπτ είναι τέλειο και πάντα θέλεις να δίνεις τα καλυτέρα στα άτομα που αγαπάς… Το τι θα τους πάρεις κάθε χρόνο είναι ένας δύσκολος άθλος. Θέλεις να βρεις το τέλειο δώρο, κάτι που θα δείχνει πόσο καλά ξέρεις τον άλλο, κάτι που θα τον εκφράζει και θα λατρέψει.\nΤι θα είναι όμως αυτό ;\nΕίχες ψάξει στο pinterest και σε όλα τα social media… Έχεις πάει το stalking σε άλλο επίπεδο… Ψαρεύεις διακριτικά για να μάθεις κάτι από το wishlist τους… Όλοι έχουμε περάσει από αυτή τη φάση και ξέρουμε πόσο δύσκολο είναι. Για αυτό και μαζέψαμε κάποιες ιδέες για να κάνουμε τη ζωή πιο εύκολη!\nΈνα tip πριν ξεκινήσουμε τις αγορές, είναι να ορίσουμε το budget μας. Έχοντας ένα οικονομικό πλάνο στο μυαλό μας, μπορούμε πιο εύκολα να κάνουμε τις επιλογές μας.\nΗμερολόγιο- ατζέντα 2021\nΠολύ καλή ιδέα για τους φίλους σου που ξεχνάνε ή που είναι κολλημένοι με την οργάνωση και το planning. Υπάρχουν άπειρα σχέδια και είδη ημερολογίων. Επίσης έχεις και δυνατότητα να κάνεις custom ημερολόγιο με φωτογραφίες ή δικά σου σχέδια. Μπορείς ακόμα να καθορίσεις και τη μορφή του.\n2. Άλμπουμ- Scrapbook\nΜάζεψε φωτογραφίες, αποκόμματα από εισιτήρια , αυτοκόλλητα, κορδέλες, στιχάκια και ό,τι άλλο σου θυμίζει ένα αγαπημένο σου πρόσωπο- και βάλε τα μέσα σε ένα άλμπουμ. Είναι ένα πολύ γλυκό δώρο, κάτι που θα κρατήσει ο άλλος για να σε θυμάται. Θα μπορούσε να είναι και ένα recap της χρονιάς που ετοιμάζεται να φύγει.\nΜπορείς επίσης να πάρεις μια κορνίζα, να κάνεις diy decor κορνίζας και να βάλεις φωτογραφίες.\n3. Ugly X-Mas Sweater\nΤο πιο πρωτότυπο troll δώρο. Ξέρω ότι ακούγεται περίεργο αλλά αυτά τα φουτεράκια είναι πραγματικά τόσο cosy και ταιριάζουν απόλυτα με το mood των Χριστουγέννων. Επίσης είναι πολύ ωραίο prompt για photoshooting #doitforthegram\nΕίτε για το επόμενο πιτζάμα πάρτι του Infinity Greece, είτε για να είσαι σούπερ άνετος στο σπίτι , θεωρώ τις πιτζάμες πολύ πρακτικό δώρο. Αν τις συνδυάσεις και με κάλτσες και εσώρουχα… ΑΚΟΜΑ ΚΑΛΥΤΕΡΑ. Γιατί, let’s be honest, από αυτά τα τρία ξεμένουμε συχνά!\nΑν θες να το κάνεις ακόμα καλύτερο, πάρε onesie σε ένα έξαλλο σχέδιο (#μονοκεροι-για-παντα).\n5. Σετ κασκόλ/γάντια/σκουφάκι\nΚάτι να σε κρατάει ζεστό τις κρύες μέρες του χειμώνα, που η υγρασία σου διαπερνά τα κόκαλα . Να καταπολεμήσεις το κρύο με στυλ.\nΜια κλασσική πρόταση δώρου. Το βιβλίο είναι πάντα καλή ιδέα, ειδικά αν σχετίζεται με κάτι που ο παραλήπτης του δώρου ενδιαφέρεται. Είναι κάτι με το οποίο μπορείς να περάσεις ευχάριστα την ώρα σου, να ξεχαστείς και να μάθεις καινούργια πράγματα.\n7. Ακουστικά, ηχεία ,εξωτερικούς σκληρούς δίσκους και γενικά gadgets\nΜικρά μαραφετάκια που σου κάνουν τη ζωή πολύ πιο εύκολη. Σχεδόν για κάθε σου ανάγκη υπάρχει και μια πατέντα. Επίσης φαίνεσαι σούπερ κουλ. Δώστε έμφαση στα ακουστικά. Είναι απαραίτητο αξεσουάρ για τα ατελείωτα δρομολόγια ΟΑΣΘ/ΚΤΕΛ και για τα οικογενειακά τραπέζια. Άσε που είναι κάτι που χάνεται και χαλάει εύκολα.\nΊσως η πιο safe επιλογή. Αν δεν ξέρεις τι να πάρεις στον άλλο γιατί ίσως δεν τον γνωρίζεις καλά ή απλά έχεις ξεμείνει από ιδέες, μπορείς να του πάρεις μια κάρτα που θα αντιστοιχεί σε ένα συγκεκριμένο ποσό. Υπάρχουν πάρα πολλά είδη (εφαρμογές, ρούχα, φαγητό/ποτό)\n9. Καλαθάκι περιποίησης\nΕιδικά τώρα σε περίοδο καραντίνας που όλα μας πάνε λίγο στραβά, είναι σημαντικό να προσέξουμε λίγο τους εαυτούς μας. Ένα καλαθάκι με είδη περιποίησης είναι ό,τι πρέπει! Κρέμες, μάσκες, αφρόλουτρα, αρώματα, κεράκια, lip balm και ό,τι άλλο θέλετε. Για τα αγόρια μπορείτε να κάνετε αντίστοιχα ένα καλαθάκι με σετ ξυρίσματος, after shave κτλπ.\n10. Εισητήριο για θέατρο, συναυλία ή για κάποια άλλη δράση\nΜε αυτό το δώρο μπορείς να χαρίσεις αναμνήσεις στο άλλο άτομο, που είναι το πιο πολύτιμο δώρο που μπορείς να προσφέρεις. Υπάρχουν πάρα πολλές εκδηλώσεις που μπορείς επιλέξεις, για κάθε γούστο.\nΈξτρα tip: Όλα αυτά τα δώρα μπορείς να τα συνοδέψεις με μια όμορφη συσκευασία, μια κάρτα με ευχές, κάποιο γούρι και λιχουδιές ή ό,τι άλλο θέλεις.\nΤο να δίνεις δώρα είναι μια υπέροχη κίνηση. Δεν μετράει το ποσό που ξόδεψες, αλλά η σκέψη που έκανες για τον άλλο. Γίνεσαι πιο δημιουργικός, ενώ ταυτόχρονα περνάς ευχάριστα την ώρα σου. Το αποκορύφωμα είναι το χαμόγελο που κερδίζεις όταν παραδώσεις το δώρο!\nΚαλές αγορές, και μακριά από Καλικαντζαράκια!


AHA BHA PHA 30 Days Miracle Toner 100ml - Τονερ απολέπισης με οξέα - Elbeauty.gr\nΑρχική σελίδα / Τύπος προιόντος / Toner / AHA BHA PHA 30 Days Miracle Toner 100ml – Τονερ απολέπισης με οξέα\nShine bright like a diamond -Advent Calendar 24 ημερών €79,90\nGlow Luminous Ampoule Mask - Red Diamond - Μάσκα ομορφιάς για λάμψη €4,90\nAHA BHA PHA 30 Days Miracle Toner 100ml – Τονερ απολέπισης με οξέα\nTo Some Mi AHA-BHA-PHA 30 Days Miracle Toner απολεπίζει απoτελεσματικά και αφήνει το δέρμα πιο καθαρό και λαμπερό. Τόνερ χαμηλού pH κατάλληλο για όλους τους τύπους δέρματος και για ευαίσθητο δέρμα.\nTo Some Mi AHA-BHA-PHA 30 Days Miracle Toner εμπεριέχει AHA, BHA και PHA.\nΑυτό το τόνερ απολεπίζει απoτελεσματικά και αφήνει το δέρμα πιο καθαρό και λαμπερό. Τόνερ χαμηλού pH κατάλληλο για όλους τους τύπους δέρματος, ακόμη και για το ευαίσθητο δέρμα.\nAHA – Άλφα υδροξυ-οξέα. Αφαιρούν τα νεκρά κύτταρα του δέρματος. Τα AHA μπορούν να βοηθήσουν δερματικά θέματα όπως ρυτίδες, ανομοιόμορφη υφή του δέρματος και μελάγχρωση.\nBHA – Βήτα υδροξυ-οξέα. Αφαιρούν τα υπολείμματα και το σμήγμα που συσσωρεύεται στους πόρους. Είναι λιποδιαλυτά. Διαθέτουν αντιβακτηριακές και αντιφλεγμονώδεις ιδιότητες. Τα BHA είναι ιδανικά για όσους παλεύουν με την λιπαρότητα στην ζώνη Τ.\nPHA – Πολύ υδροξυ-οξεα. Αφαιρούν τα νεκρά κύτταρα της ανώτερης στοιβάδας χωρίς να τραυματίζουν το δέρμα. Θεωρούνται ασφαλή ακόμη και για τα ευαίσθητα δέρματα.\nΜάθε περισσότερα για τα οξέα στο άρθρο του blog μας.\nΤο some by Mi AHA-BHA-PHA 30 Days Miracle Toner περιέχει 10.000 ppm φυσικού εκχυλίσματος τειόδεντρου καταπραύνει το δέρμα και βοηθά στη βελτιώση της όψης της επιδερμίδας. Επιπλέον, το εκχύλισμα witch hazel συστέλλει τους πόρους και απομακρυνει τα νεκρά κύτταρα του δερματος βοηθώντας το δέρμα να αναπλαθεί.\nΤο εκχύλισμα παπάγιας αφαιρεί το σμήγμα και τα νεκρά κύτταρα του δέρματος. Το εκχύλισμα σπόρου σόγιας προστατεύει και θρέφει το δέρμα. Το εκχύλισμα λωτού φωτίζει τον τόνο του δέρματος . Χρησιμοποιήστε αυτό το τόνερ μετά τον καθαρισμό για να βελτιώσετε το pH του δέρματος και να το διατηρήσετε υγιές.\nεκχυλίσμα τειόδεντρου, εκχύλισμα Witch Hazel\nΧρησιμοποιήστε το toner μετά τον διπλό καθαρισμό του προσώπου σας. Ρίξτε λίγο από το toner σε δίσκο ντεμακιγιάζ, βαμβάκι ή χρησιμοποιώντας τα χέρια σας εφαρμόστε το σε όλο το πρόσωπο. Ταμπονάρετε για να απορροφηθεί το προϊόν. Δεν χρειάζεται ξέβγαλμα. Ακολουθήστε με το serum και την ενυδατική σας.\nΔώστε πρώτος μία αξιολόγηση “AHA BHA PHA 30 Days Miracle Toner 100ml – Τονερ απολέπισης με οξέα” Ακύρωση απάντησης\nΚωδικός προϊόντος: 8809647390268 Κατηγορίες: Gift ideas, Toner, Toner απολέπισης, Ακμή, Αντιγήρανση, Αντιρρύπανση/ Θαμπό δέρμα, Διεσταλμένοι πόροι / Ατέλειες, Δώρα κάτω των 25€, Ευαίσθητο δέρμα, Κανονικό δέρμα, Λιπαρό δέρμα, Μικτό δέρμα, Ξηρό δέρμα, Όλοι οι τύποι δέρματος, Ρύθμιση λιπαρότητας, Στοχευμένη περιποίηση προσώπου, Τύπος δέρματος, Τύπος προιόντος, Ώριμο δέρμα Ετικέτες: alcohol-free, allergen-free, paraben-free, silicone-free, sulfate-free, οξέα φρούτων\nAHA, BHA, PHA 30 Days Miracle Cream- Ενυδατική κρέμα\nAHA, BHA, PHA 30 Days Miracle Cleansing Bar-Σαπούνι καθαρισμού\n€17,90 Προσθήκη στο καλάθι\nBamboo Charcoal Konjac Sponge – Σφουγγάρι απολέπισης\nWhite Truffle HD Easy-Peeling Facial Towel\n€14,90 Ενημέρωσέ με\nPure Avocado Essence\n€13,90 Ενημέρωσέ με


Τυχοδιωκτισμός: Eσύ τι ονειρεύεσαι Fiatάκι ή Maserati ; - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Αυτογνωσία / Τυχοδιωκτισμός: Eσύ τι ονειρεύεσαι Fiatάκι ή Maserati ;\nΤυχοδιωκτισμός: Eσύ τι ονειρεύεσαι Fiatάκι ή Maserati ;\nΙούνιος 2, 2014\tΑυτογνωσία\nΑς υποθεσουμε πως εχω ενα προβλημα: Να αγορασω μια Maserati, η μια Lamborghini; Αν τα λεφτα μου φτανουν μετα βιας για ενα Φιατακι Cinquecento, ολες οι σκεψεις περι Maserati και Lamborghini ειναι κτισματα του αερα. Κτισματα του αερα, καθως εχουν αγνοησει ενα πρωτο: την πραγματικοτητα του πορτοφολιου μου. Το προβλημα "Maserati, η Lamborghini" ειναι ψευδοπροβλημα.\nΤο προβλημα του Freud ειναι τα "κενα", οπως λεει, π.χ. το κενο της ασυνεχειας μεταξυ ονειρου και ξυπνου. Ο Freud θελει να το γεφυρωσει. Οπως ο ανθρωπος του παραδειγματος, ζει στο παραληρημα οτι μπορει να θελει ο,τι θελει. Παραληρημα διοτι οπως το "θελω" του ανθρωπου ειναι εκτος της πραγματικοτητας του πορτοφολιου του, ετσι και το "θελω" του Freud ειναι εκτος της πραγματικοτητας του ονειρου, η οποια μαρτυρει πως το ονειρο ειναι ενα ριζικα διαφορο, μαλιστα ενα αλλοτριο απεναντι στην ξυπνια ζωη.\nΓράφει ο Κώστας Γεμενετζής\nΤετοια “θελω” δεν λογαριαζουν τιποτα. Θα πραγματοποιηθουν βρεξει-χιονισει. Πως θα πραγματοποιηθουν; Ο ανθρωπος με το προβλημα "Maserati, η Lamborghini" θα γινει τυχοδιωκτης: θα κανει υπερογκα δανεια, θα εξαπατησει, θα κλεψει, θα κοψει πλαστο χρημα. Και ο Freud; Σε ενα γραμμα στον Fliess απο το 1900 γραφει: “Απο ιδιοσυγκρασια δεν ειμαι παρα conquistador – τυχοδιωκτης, αν θελεις αυτην τη λεξη μεταφρασμενη, με ολη την περιεργεια, την τολμη και το πεισμα που χαρακτηριζουν εναν ανθρωπο αυτου του ειδους.”\nΠοιος ειναι τωρα ο τυχοδιωκτισμος του Freud; Τρεφεται απο τον οδοστρωτηρα του “θελω” που αξιωνει να βλεπει παντου μια συνδεση, μια συνεχεια, π.χ. αναμεσα στο ονειρο και στον ξυπνο. Ορμωμενος απο αυτην την θεληση, ο Freud συγκρινει τα ονειρα με τον ξυπνο, και στην οπτικη της συγκρισης ειναι που το αλλοτριο του ενος προς το αλλο προβαλλει ως "κενο" μεταξυ τους. Παραμεριζει την πραγματικοτητα τους αδιστακτα: "Κατα την αποψη μας τα αντιληπτα φαινομενα πρεπει να υποχωρουν εμπρος στις ορεξεις, τις οποιες απλως υποθετουμε."\nΗ συνδεση, η συνεχεια παραγεται με το κολπο της ερμηνειας: ονειρο και ξυπνος γινονται ομωνυμα, οπως τα ετερωνυμα κλασματα. Ο κοινος παρονομαστης, στον οποιο και τα δυο αναγονται, ειναι η κατασκευη του "ψυχικου οργανου" με τις "υποτιθεμενες ορεξεις" του. Τα μεταξυ τους ασυνεχη, π.χ. ονειρο και ξυπνια ζωη, εξοριζονται σ' αυτον τον εσωτερικο κοσμο, παριστανονται ως ενδοψυχικα μορφωματα και – γεφυρωνονται. Δηλαδη: Το ονειρο μετονομαζεται σε ενδοψυχικη "ονειρικη διεργασια" ("Traumarbeit"), η οποια μεταβολιζει "ορεξεις" του ξυπνου, που μπορει κανεις και να μην ειχε αντιληφθει ποτε (αλλα τοτε του λεμε πως ηταν "ασυνειδητες"), και τις οδηγει στην ονειρικη, δηλαδη ψευδαισθησιακη και παραλλαγμενη τους εκπληρωση. Ψευδολυσεις σε ψευδοπροβληματα.\nΚαι απο που ασκει το ψευδοπροβλημα την γοητεια του; Απο το οτι αποκοιμιζει την ανησυχια εκεινου που επιζητει την εξηγηση και ταραζεται απο τα "κενα". Η πραγματικοτητα, την οποια ο τυχοδιωκτισμος του Freud παραμεριζει, ηδη πριν απο τα "κενα", εχει λοιπον και αυτην την διασταση: την ανησυχια του. Η ανησυχια του ειναι επισης μια πραγματικοτητα. Ομως δεν την κοιταζει, δεν την ακουει, δεν την επερωτα. Την ντριπλαρει, την προσπερνα με ενα πραξικοπημα: Την πνιγει σε μια θεωρια. Κλεινεται σε εναν αυτιστικο μικροκοσμο οπου τα πραγματα παρασταινονται οπως αυτος τα θελει να ειναι. (Οπως στην ανησυχια οτι η γυναικα μου με απατα, καταφευγω στη λυση να την κλεισω σε ενα μπουντρουμι.)


Ελληνες άσοι, πιλότοι μαχητικών αεροσκαφών σε ξένα κόκπιτ (Φωτογραφίες) | Καστοριά Τώρα\n11/4/2021 Αθηναϊκό Πρακτορείο Ειδήσεων\nUK-Spitfire-Mk-Vb-BL829-John-Plagis-No-64-Squadron-early-1943. Τη φωτογραφία παραχώρησε στο ΑΠΕ-ΜΠΕ ο κ Δημ.Βασιλόπουλος\nUS-P-47D-1-RE-42-7866-Greek-Lt.-Harry-Coronios-56th-FG-. Τη φωτογραφία παραχώρησε στο ΑΠΕ-ΜΠΕ ο κ Δημ.Βασιλόπουλος\n«Στους περισσότερους συγγενείς υπάρχει συγκίνηση όταν μαθαίνουν ότι τους γράφουμε από την Ελλάδα. Ειδικά σε ότι αφορά αυτούς που πολέμησαν στο Β ́Π.Π.. Είναι απίστευτο ποσό έντονα διατηρούν την ελληνική εθνική συνείδηση παράλληλα με την αμερικανική», εξηγεί ο κ.Βασιλόπουλος, που περιγράφει και στιγμές, που έχουν μείνει χαραγμένες στη μνήμη του. «Ζήσαμε πολλές συγκινήσεις. Ιδιαίτερα θυμάμαι τον Robert Vrilakas, έναν πιλότο της αμερικανικής αεροπορίας που καταγόταν από την Κρήτη, και με παρακίνησε να συνεχίσω την έρευνα και να μην απογοητεύομαι, αν συναντώ εμπόδια. Μάλιστα, επειδή πετούσε από τη Β. Αφρική και την Ιταλία πέταξε και σε μια αποστολή πάνω από την Αθήνα και μου διηγήθηκε πόσο συγκινήθηκε βλέποντας την Ελλάδα από ψηλά…», περιγράφει ο Έλληνας ερευνητής.\nUS-P-47D-2-RE-42-8081-Hi-Topper-John-Lolos-341-FS-348-FG. Τη φωτογραφία παραχώρησε στο ΑΠΕ-ΜΠΕ ο κ Δημ.Βασιλόπουλος\nUS-P-47D-15-RE-42-76047-The-Greek-Guerilla-Karavedas-310-FS-58-FG-v2-. Τη φωτογραφία παραχώρησε στο ΑΠΕ-ΜΠΕ ο κ Δημ.Βασιλόπουλος\nΟ Harry Coronios:\nΟ Harry Coronios. Τη φωτογραφία παραχώρησε στο ΑΠΕ-ΜΠΕ ο κ Δημ.Βασιλόπουλος\nΚαταγόταν από τον Κλαδά, ένα χωριό το οποίο βρίσκεται κοντά στη Σπάρτη. Υπηρέτησε ως χειριστής P-47D στο 56thFG και το προσωπικό του αεροσκάφος το είχε ονομάσει “The Greek”. Στις 8/10/1943 σε αποστολή συνοδείας βομβαρδιστικών κατέρριψε ένα FW-190 και προξένησε ζημιές σε ένα ακόμη. Σκοτώθηκε στις 17/11/1943 στην διάρκεια εκπαιδευτικής πτήσεως λόγω παγοποίησης στις επιφάνειες ελέγχου.\nΟ John Lolos:\nΟ John Lolos. Τη φωτογραφία παραχώρησε στο ΑΠΕ-ΜΠΕ ο κ Δημ.Βασιλόπουλος\nΚαταγόταν από τα Λαγκάδια, του Νομού Αρκαδίας. Υπηρέτησε στο 348thFG πετώντας με P-47D. Κατά την εκπαίδευση είχε ατύχημα με το P-47C 41-6083 όταν το προσγείωσε ξεχνώντας να κατεβάσει τα σκέλη προσγειώσεως. Με το ίδιο αεροσκάφος είχε δημιουργήσει ατύχημα και ο Harry Coronios ένα μήνα νωρίτερα σε άλλο αεροδρόμιο. Ο Lolos πολέμησε στο μέτωπο του Νότιο-Δυτικού Ειρηνικού και κέρδισε τον τίτλο του άσου πετυχαίνοντας 5 καταρρίψεις.\nΟ Spiros Karavedas:\nΟ Spiros Karavedas. Τη φωτογραφία παραχώρησε στο ΑΠΕ-ΜΠΕ ο κ Δημ.Βασιλόπουλος\nΚαταγόταν από την Βαρβάσαινα του Νομού Ηλείας. Υπηρέτησε στο 58thFG πετώντας με ένα P-47D το οποίο το είχε ονομάσει “The Greek Guerilla” (σ.σ. «Ο Έλληνας Αντάρτης») και το οποίο απεικόνιζε έναν εύζωνα που φώναζε «Αέρα». Ο Καραβίδας πολέμησε στο μέτωπο του Νότιο-Δυτικού Ειρηνικού, εκτελώντας αναρίθμητες αποστολές πολυβολισμού/βομβαρδισμού, εναντίον Ιαπωνικών επίγειων στόχων.


Φρίκη με τη σφαγή στο χωριό Τρέμσιχ στη Συρία | Κόσμος - Ειδήσεις NewsIt.gr\nΦρίκη με τη σφαγή στο χωριό Τρέμσιχ στη Συρία\nΤελευταία ενημέρωση: 15.07.2012 | 21:57\nΠρώτη δημοσίευση: 15.07.2012 | 19:29 Στα αιματοβαμμένα σπίτια του χωριού Τρέμσιχ, οι χωρικοί αφηγούνται 72 ώρες μετά τη φρίκη. Μπροστά απ την ντουλάπα, το αίμα έχει "μαυρίσει", λόγω φωτιάς.\n'Ενας άντρας ανοίγει την εξώθυρα μιας ντουλάπας και λυγίζει : " 'Εδώ, κατέφυγε ένας άντρας. 'Οταν τον βρήκαν οι στρατιώτες του 'Ασαντ, τον σκότωσαν εν ψυχρώ". Κάηκαν σχεδόν 30 σπίτια, αλλά και το σχολείο του Τρέμσιχ, που είναι σουνίτικο χωριό με πληθυσμό επτά χιλιάδων και είναι καταμεσής μιάς κοιλάδας, στην κεντρική Συρία.\n'Αλλος άντρας δείχνει το σπίτι της οικογένειας Σάντα αλ Γιούνες αλ Μοστάφα, γνωστής για τη στήριξη στους αντικαθεστωτικούς αντάρτες : " 'Εδώ, σφαγίασαν άντρεςμε μια μαχαιριά στο λαιμό".\nΣτο εσωτερικό του σπιτιού, πολλά πτώματα απανθρακωμένα, τρία 24ωρα μετά την "στοχευμένη", κατά τις συριακές ένοπλες δυνάμεις επίθεση, μετά τη "σφαγή", σύμφωνα με την αντιπολίτευση και τη διεθνή κοινότητα.\nΣτην αυλή, ανθρώπινα μέλη παραμορφωμένα από την έκρηξη χειροβομβίδας. Τα εκτός κατοικίας αποχωρητήρια είναι ολούθε αιματοβαμμένα.\nΟι "Σαμπίχα" οι πιστοί στον 'Ασαντ πολιτοφύλακες, "είναι οι πρωταίτιοι", καταγγέλλουν αυτόπτες μάρτυρες. Σκότωσαν μαχαιρώνοντας και έκαναν πολλές συλλήψεις. Σύμφωνα με τους ίδιους, τεθωρακισμένα άρματα γκρέμιζαν τοίχους σπιτιών και οι "Σαμπίχα" κατόπιν τα λεηλατούσαν και έκαναν εμπρησμό.\nΟι παρατηρητές του ΟΗΕ απ την πλευρά τους αναφέρθηκαν στη χρήση ποικίλλων όπλων : πυρβολικό, βλήματα όλμων, ελαφρά αυτόματα όπλα την ώρα, όμως, που η χρήσή τους κατά των πολιτών έχει απαγορευθεί στο σχέδιο του διεθνούς μεσολαβητή, Κόφι 'Αναν. Λόγω θέσης, το Τρέμσιχ αποτελεί έναν εύκολο αεροπορικό "στόχο" και δέχθηκε βομβαρδισμό από αέρος, σύμφωνα με συγκλίνουσες μαρτυρίες.\nΑιματοβαμμένο και το σπίτι του καθηγητή της αγγλικής, Μαχμούντ Νταρουάς, απ' όπου τα πτώματα μεταφέρθηκαν κυριολεκτικά "κατά δεκάδες"...σημαδεμένα, κατά περίπτωση, από σφαίρες καλάσνικοφ, από μαχαιριά στο λαιμό, διαμελισμένα από χειροβομβίδα. Πολλά πτώματα δεν είναι καθόλου εύκολο να αναγνωριστούν.\nΒαρειές οι υλικές ζημιές στο μοναδικό νοσοκομείο του σουνίτικου χωριού. Στο νεκροταφείο, σε καμιά σαρανταριά νέους τάφους τοποθετήθηκαν στον καθένα από τρία πτώματα.\nΣτην κεντρική αγορά, στις εξώθυρες των καταστημάτων γράφτηκαν τα εξής δύο συνθήματα από τους κυβερνητικούς:\n"Ο Μπασάρ θα είναι ο πρόεδρός μας, ή καίμε τη χώρα όλη". Και : "Τα ποντίκια είστε εσείς. Οι αετοί, είμαστε εμείς". ΔΙΑΒΑΣΤΕ ΕΠΙΣΗΣ\nΣυρία: "Αιματοκύλισμα μέσα σε κατοικίες ανταρτών και λιποτακτών" Κάντε μας follow στο twitter